INDIVIDU IMBAS GOSIP LAMA ELLA & RASHID SIDEK - INI REAKSINYA

Susulan pencapaian anak didik, Cheah Liek Hou yang berjaya meraih emas di Sukan Paralimpik Tokyo 2020, nama lagenda badminton negara, Rashid Sidek kembali menjadi sebutan, sejak beberapa hari lalu.

Rashid yang bertindak selaku jurulatih badminton para negara merupakan antara watak penting yang merintis kejayaan sulung Cheah Liek Hou di pentas sukan terbesar dunia itu.

Ketika seluruh rakyat Malaysia tidak henti-henti menitipkan ucapan tahniah buat wira-wira negara itu, tular pula sebuah ciapan di laman Twitter yang memaparkan sebuah foto lama membabitkan Rashid bersama ratu rock tanah air, Ella.

Foto tersebut nyata mendapat perhatian ramai pihak yang rata-ratanya mengimbau semula kisah-kisah ketika zaman 90-an dahulu. Lantaran itu, menerusi sebuah hantaran di laman Twitter, Ella turut dilihat ada memberikan reaksinya berhubung foto berkenaan.

Menurut penyanyi lagu 'Layar Impian' itu, gambar tersebut merupakan sebuah kisah lama dan Ella juga turut memaklumkan hubungannya bersama Rashid hanyalah sekadar teman biasa.

Klik untuk gambar besar

Katanya lagi, dia juga sebenarnya merupakan salah seorang peminat tegar kisah-kisah biografi dan animasi popular, Anak-Anak Sidek: "Alaa cerita lama, hanya kawan. Lagipun, I'm a fan of Anak-Anak Sidek. Okay gambar ni jelas sikit," tulisnya.

Menerusi entri yang sama, Ella atau nama sebenarnya Norzila Aminuddin, turut dilihat berkongsi semula foto berkenaan tetapi kali ini dengan versi yang lebih jelas.

Sekadar informasi, Rashid merupakan antara atlet badminton yang telah banyak mengharumkan nama negara di pelbagai kejohanan besar termasuklah ketika meraih pingat gangsa dalam acara perseorangan di Sukan Olimpik Atlanta pada tahun 1996.

Selain daripada itu, Rashid juga merupakan antara pemain yang tergolong di dalam generasi emas badminton negara susulan kejayaan memenangi Piala Thomas buat julung kalinya pada tahun 1992.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISERANG ANGIN AHMAR - HAERIYANTO HASSAN KINI BERJALAN GUNA BANTUAN TONGKAT, PERLU BEREHAT PANJANG

Pelakon Haeriyanto Hassan, 51, yang diserang angin ahmar ringan sekitar Februari lalu itu kini berjalan dengan bantuan tongkat.

Menurut isteri Haeriyanto iaitu Afrinas Arif, pelakon terbabit masih dalam proses pemulihan untuk kembali sembuh sedia kala selepas terkena serangan itu.

"Alhamdulillah dia semakin beransur pulih. Dia sedang menjalani proses pemulihan di Hospital Cheras dan sudah mula berjalan dengan menggunakan tongkat buat masa ini.

"Dia sudah sebulan berada di sana dan akan pulang rumah dalam masa terdekat. Insya-Allah dia akan dapat beraya juga pada Aidilfitri ini," tuturnya yang dipetik sebagai berkata kepada Harian Metro.

Meskipun sudah menunjukkan perkembangan positif, Haeriyanto bagaimanapun tidak akan kembali bekerja dalam masa terdekat.

"Dia perlu berehat sekurang-kurangnya enam bulan ke setahun. Jadi, dia belum lagi boleh kembali bekerja dan perlu fokus pada kesembuhan dirinya. Dia berterima kasih buat semua yang mendoakan kesihatannya akan pulih kembali," katanya.

Pada 26 Februari lalu, Haeriyanto dikejarkan ke Hospital Ampang selepas mengalami serangan angin ahmar ringan yang mengakibatkan anggota badan sebelah kiri tidak boleh bergerak.

Adik iparnya yang juga penyanyi, Oja berkongsi pemeriksaan doktor mendapati ada darah beku bersaiz tiga sentimeter pada bahagian kanan kepalanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JOE FLIZZOW & TUNANG BAKAL NIKAH APRIL 2020

Selamat melangsungkan pertunangan kelmarin, penyanyi rap yang juga pelopor muzik hip-hop negara, Joe Flizzow dan gadis pilihannya, Marini Ramlan bakal disatukan sebagai suami isteri, April tahun depan.

Perkara itu disahkan ibu Joe, Aishah Ali yang turut memaklumkan, majlis pertunangan pasangan itu berlangsung di kediaman Marini di Petaling Jaya dan dihadiri lebih 50 ahli keluarga terdekat masing-masing.

Aishah yang juga bekas wartawan New Straits Times berkata, pasangan itu mengenali antara satu sama lain sejak 15 tahun lalu, namun mula menjalin hubungan serius sejak 2016: Mengikut perancangan, mereka akan disatukan pada April depan. Doakan semoga segala urusan mereka untuk mendirikan rumah tangga dipermudahkan".

Klik untuk gambar besar

Tambah Aishah, Joe mempunyai misi tersendiri dalam perjuangan seni membuatkan dia enggan terburu-buru memikirkan soal peribadi: "Dia mahu kejar cita-citanya dahulu dan merealisasikan impiannya sebelum mengambil keputusan mendirikan rumah tangga.

"Joe pernah memberitahu, dia serius dalam perjuangan muziknya, malah ingin membawa bakatnya menembusi Amerika Syarikat, biarpun ia tidak semudah disangka. Dia mencapai kemuncak dalam perjuangan seninya apabila dilantik sebagai Pengarah Urusan, Def Jam South East Asia," kata Aishah.

Marini, sebelum ini pernah memikul tanggungjawab sebagai Ketua Pengurus Besar Inovasi Kandungan & Digital, Primeworks Studios Sdn Bhd, namun kini memilih untuk bekerja sendiri. Sementara itu, Joe mencipta sejarah tersendiri apabila muncul sebagai penyanyi tempatan pertama bernaung di bawah label rakaman, Def Jam.

www.myartis.com / Sumber & foto: Berita Harian, Instagram Didi Ramlan & Nyna Mohsen

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO - RAMAI BANTAH BILA ZAMANI SLAM MENYANYI SAMBIL BERGARI

Umum memang sedia maklum bahawa penyanyi kumpulan Slam iaitu Zamani telah ditahan polis atas dakwaan penyalahgunaan dadah. Malah lapor akhbar, Zamani sendiri mengakui telah terbabit dengan najis dadah sejak 10 tahun lepas.

Namun bukan kes itu yang kami mahu ketengahkan, tetapi mengenai sebuah video di mana Zamani menyanyi lagu 'gerimis Mengundang' dalam keadaan bergari. Ia bukan sahaja mengundang kemarahan ramai, malah ia turut menjadi viral di media sosial.

Ini kerana, rakaman video yang didakwa dirakam oleh seorang anggota polis itu mendapat bantahan orang ramai melalui hashtag #BantahTindakanPolisKpdZamani.

VIDEO YANG TERSEBAR

Mereka beranggapan ia satu tindakan melampau dan menyarankan agar pegawai polis yang merakam dan menyebarkan rakaman itu dikenakan tindakan kerana mengaibkan penyanyi itu.

Dalam hal ini, mungkin pihak yang merakam itu tidak berniat mengaibkan... tetapi dia merakam video itu kerana terlalu minat dengan Zamani. Namun perbuatannya memuat naik Video berkenaan tanpa sengaja yang membuat isu tersebut bertambah hangat.

Hai... macam-macam hal!

Sumber: beautifulnara

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SITI NURHALIZA TAJA BAJU KAHWIN - PENGASUH AAFIYAH SELAMAT BERNIKAH

Bagi yang mengikuti laman Instagram penyanyi nombor satu negara Datuk Seri Siti Nurhaliza, pasti ramai tahu anak sulungnya, Siti Aafiyah dijaga oleh seorang pengasuh dikenali sebagai Dayah Zubit.

Baru-baru ini, Dayah dikhabarkan telah selamat bernikah dengan jejaka hati pilihannya yang juga pemain sayap pasukan bola sepak Terengganu FC II (TFC II) iaitu Ridzuan Razali.

Pasangan itu selamat bernikah tengah hari semalam di sebuah dewan di Sungai Petani, Kedah. Majlis tersebut hanya dihadiri ahli keluarga dan mematuhi prosedur operasi standard (SOP).

Namun, majlis serba sederhana itu disiarkan secara siaran langsung menerusi Instagram untuk tontonan kenalan dan pengikutnya.

Klik untuk gambar besar

Menerusi satu perkongsian di Insta Story, Dayah berkongsikan momen membuat panggilan video bersama Aafiyah sebelum bergelar isteri dan akui sedih Aafiyah tidak dapat hadir meraikan hari bahagianya itu.

Lebih bermakna, Dayah memberitahu Siti Nurhaliza dan suaminya, Datuk Seri Khalid Mohamad Jiwa atau Datuk K menaja busana pengantin hasil rekaan Rizman Ruzaini.

Tahniah diucapkan kepada pasangan pengantin baru. Semoga rumah tangga yang dibina kekal bahagia hingga ke akhir hayat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES CERAI JADI BAHAN GURAUAN DI RADIO - SHAKILLA KHORIRI LUAH KESAL & TERSINGGUNG

"Sebelum ini saya diam. Saya biarkan orang mempersendakan saya, campur tangan urusan peribadi saya. Saya pekakkan telinga dan butakan mata kerana tidak mahu isu ini diperbesarkan.

"Saya tidak akan teragak-agak mengambil tindakan dari percakapan tidak ditapis yang berunsur fitnah dan memalukan," tegas pelakon Shakilla Khoriri meluahkan rasa kesal dan tersinggung apabila kisah rumah tangga menjadi bahan bualan secara terbuka di sebuah stesen radio.

Kata bekas isteri kepada penyampai radio Suria FM, iaitu Fizi Ali ini, dia berasa kecewa apabila hal peribadinya dipersendakan pihak tertentu dan tidak teragak-agak untuk mengambil tindakan undang-undang sekiranya masih berterusan.

Dia berkongsi perkara tersebut menerusi satu hantaran di Instagram miliknya pada Jumaat. Shakilla berkata demikian sebagai respons terhadap netizen yang menegur tindakan rakan penyampai kepada Fizi mengeluarkan ayat seolah menyalahkannya atas kegagalan perkahwinan mereka.

Klik untuk gambar besar

"Saya tidak pasti kenapa penyampai radio tersebut perlu mengeluarkan ayat sebegitu. Kisah saya sudah berakhir dan saya secara peribadi tidak menyalahkan pasangan saya. Jangan cuba buat saya sentuh perkara yang tidak sepatutnya dan membuka aib sesiapa," kata Shakilla atau nama penuhnya Nurul Shakilla Mohd Khoriri, 31.

Pada 15 Disember lalu, Fizi dan Shakilla mendedahkan sudah bercerai talak satu. Bagaimanapun, kedua-dua mereka tidak mengeluarkan sebarang kenyataan berkaitan punca perpisahan tersebut. Malah selepas bercerai, mereka juga dilihat sangat bersefahaman dalam hal penjagaan anak mereka Ameena Sofia.

"Saya sedang cuba perbaiki diri dan tidak perlu tahu atau dengar perkara negatif begini. Saya harap ini yang terakhir," ujar Shakilla mendirikan rumah tangga dengan Fizi atau nama sebenarnya Hafizudin Alimudin, 33, pada 18 Februari 2018 dan dikurniakan seorang anak perempuan iaitu Ameena Sofia, 3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKU KOTOR & INGIN JADI BAIK" - RINTIHAN MAS IDAYU DI MEKAH

"Ya Rasullullah.... setelah aku bersedih meninggalkan kota mecca dan masjidilharam, hari ini airmata ku mengalir lagi kerana meninggalkan mu ya rasullullah,, aku kotor, aku kecil, aku tak layak berada di sini.. tapi Allah masih menjemputku itu aku begitu bersyukur.

"Setiap hari aku buka jendela kamarku dikota medinah ini, aku dapat melihat kubah hijaumu, makam mu, aku beri salam padamu ... aku akan merindui Alharam, Masjid nabawi, masjidilharam,, aku berdoa Allah terima umrahku, umrah jemaah bersama ku, umrah sahabatku, setelah pulang menjadi yang lebih baik itu adalah yang Mabrur,, sekira sebaliknya , berilah petunjuk dan hidayah buat kami agar jadi lebih baik ya Allah...

"Ya RASULLULLAH aku rindu padamu... aku tidak baik, aku ingin menjadi baik, ingatlah NAMAKU YA RASULLULLAH," demikian rintihan Mas Idayu yang selamat menunaikan umrah baru-baru ini.

Moga mendapat umrah Mabrur!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CIK B BERI DUITNYA KEPADA VIDA - AISHAH SAMBUT BAIK PERMOHONAN MAAF

Semua mengetahui mengenai permohonan maaf yang dibuat usahawan yang juga bergelar penyanyi, Datuk Seri Vida (DSV) kepada penyanyi Aishah dalam satu sidang media khas di kediamannya di Ipoh, Perak, yang diadakan semalam. Apa yang mengejutkan, anak perempuan Vida iaitu Cik B atau nama sebenarnya Nur Edlynn Zamileen Muhammad Amin, 14, muncul secara tiba-tiba pada sidang media khas tersebut dengan menyerahkan uncang yang berisi wang kepada ibunya itu.

"Mama, Cik tak nak mama guna duit sendiri untuk bayar ganti rugi kepada dia (Aishah). Guna duit Cik B ini. Tak apa, hari ini Cik B beri mama duit... esok pasti ada rezeki lain yang akan datang," kata Cik B yang dipercayai menyerahkan beberapa bungkusan wang berjumlah sehingga RM100,000.

Aishah atau nama penuhnya Wan Aishah Wan Ariffin pada sebuah sidang media menjelaskan Vida yang juga penaja program realiti Gegar Vaganza (GV) itu perlu membayar harga pameran (price tag) barang kemas berjumlah RM80,000 kepadanya pada atau sebelum 17 Julai ini.

Dalam pada itu, mengulas mengenai isu berkenaan, Vida menjelaskan tiada istilah kalah atau menang sebaliknya keputusan itu atas persetujuan bersama: "Sebagai salah satu tuntutan yang perlu saya laksanakan ialah saya mohon maaf secara terbuka kepada Aishah atas representasi salah terhadap barang kemas tambahan pada Gegar Vaganza 4.

"Namun saya jelaskan lagi dalam isu ini tiada yang menang atau pun kalah kerana ia diselesaikan secara persetujuan bersama antara dua pihak," ujar Vida atau nama sebenarnya Datuk Seri Hasmiza Othman yang mengadakan sidang media khas berkaitan isu tuntutan berlian penyanyi lagu 'Janji Manismu' yang telah diselesaikan dengan cara mediasi Isnin lalu.

Klik untuk gambar besar

Sementara itu, Aishah menyambut baik permohonan maaf secara terbuka yang dibuat Vida. Perkara itu satu daripada tiga syarat hasil proses mediasi antara kedua-dua pihak di Mahkamah Sesyen Kuala Lumpur, Isnin lalu. Aishah berkata, tindakan dibuat Vida itu adalah yang paling mustahak kerana membabitkan integriti.

"Alhamdulillah, saya okey dengan permohonan maaf dibuat. Bagi saya terma ini yang paling mustahak kerana ia membabitkan integriti saya dalam bidang seni. Rasanya peminat faham kenapa saya buat tuntutan ini. Saya tahu ada juga yang memperlekehkan saya seolah-olah saya terdesak. Biarkanlah fitnah mengalir. Banyak pahala saya boleh kumpul di akhirat nanti," ujarnya.

Aishah yang juga juara program Gegar Vaganza musim keempat (GV4) mengingatkan Vida selaku penaja utama program itu di mana esok adalah tarikh akhir pembayaran kos guaman: "Esok tarikh akhir untuk pembayaran kos guaman sebanyak RM7,500. Jumlah itu selepas pihak Vida minta kurang daripada RM20,000.

"Manakala, 17 Julai ini adalah tarikh akhir pembayaran barang kemas berjumlah RM80,000. Barang kemas ikut tanda harga di kedai iaitu jumlah sama. Sekiranya gagal berbuat sedemikian, Vida dianggap menghina mahkamah kerana ingkar perintah mahkamah," jelasnya.

www.myartis.com / Sumber & foto: mStar, Harian Metro, Instagram Datuk Seri Vida & Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAI HARI LAHIR SUAMI - MIA AHMAD GAYAKAN GAUN RESEPSI 2 TAHUN LALU

"Lama juga saya menunggu detik untuk menyarungkan gaun pengantin ini. Nasib baik ia masih muat untuk dipakai, selepas dua tahun berkahwin dan melahirkan anak kami yang kini berusia tujuh bulan, Sayf Issa.

"Seronok dan gembira jugalah rasanya apabila akhirnya dapat menggayakan gaun pengantin ini," tutur pelakon Mia Ahmad, 31, yang akhirnya dapat menyarungkan busana perkahwinan yang sepatutnya digayakan pada majlis resepsi di ibu negara, selepas dua tahun.

Bintang 'Hati Mr Boss, Miss Stalker' itu berkata, gaun berkenaan dipakainya pada majlis sambutan ulang tahun suaminya, Mohd Izham Tarmizi Roslan, 28, di sebuah hotel di Johor Bahru, kelmarin.

Kata Mia juga, majlis sambutan hari lahir suaminya yang merupakan pemain bola sepak pasukan JDT itu turut menjadi ruang buat kedua-duanya mengundang teman yang tidak dapat meraikan perkahwinan mereka, sebelum ini.

Klik untuk gambar besar

"Ada kawan Izham yang tidak dapat menyaksikan detik bahagia kami, dua tahun lalu. Jadi, alang-alang mengadakan majlis hari lahirnya, kami sepakat untuk menjemput kawan masing-masing hadir sama meraikan. Kiranya, macam majlis dua dalam satu," katanya.

Mia dan Izham berkahwin pada 13 Januari 2017 di Taiping Sentosa Villa. Selepas majlis pernikahan berkenaan, mereka diraikan pula dalam acara bertandang yang berlangsung di negeri kelahiran ahli sukan itu, Terengganu.

Majlis ketiga sepatutnya diadakan di sebuah hotel di sini pada 22 Mac 2017, namun ia terpaksa dibatalkan berikutan kepadatan jadual Izham.

www.myartis.com / Sumber & foto: Berita Harian & Instagram Mia Ahmad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH MENANTI KEPUTUSAN POLIS - AWIE AKAN LEBIH BERHATI-HATI & TIDAK LAGI BERKOMPROMI

Berhubung dakwaan perlanggaran prosedur operasi standard (SOP) dalam satu majlis di sebuah hotel di Melaka pada 7 Mei lalu, penyanyi dan pelakon Datuk Awie masih menanti keputusan polis.

Awie berkata, dia sudah memberi kerjasama penuh ketika hadir memberi keterangan di Ibu Pejabat Polis Kontinjen (IPK) Melaka pada 9 Mei lalu dan kini semuanya masih dalam siasatan. Awie berkata, dia akan lebih berhati-hati selepas ini dan tidak lagi berkompromi dengan rasa simpati.

"Saya dah berikan kerjasama dan buat apa yang pihak berkuasa minta. Selepas ini, saya akan lebih berhati-hati. Kita tolak ke tepi soal kasihan, sedih dan sebagainya. Saya tak sanggup, tapi kalau itu permintaannya kita semua kena pentingkan diri kita dan selamatkan diri kita dulu," katanya.

Terdahulu, satu video klip berdurasi 42 saat memaparkan Awie bersama beberapa individu sedang menyanyi pada majlis berbuka puasa sempena acara Misi Kemanusiaan Datuk Awie Bersama Sayap-Sayap Wings di sebuah hotel di Melaka tular dalam media sosial.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - MEMEY, NORMAN & ANAK

Gambar terkini keluarga Norman Hakim dan Memey Suhaiza yang nampaknya makin bahagia. Malah kebahagiaan tersebut turut dipuji oleh Abby Abadi sendiri yang menggambarkan mereka sebagai pasangan ceria.

Jom tengok...

Klik untuk imej besar...


NONNY NADIRAH SAH BERCERAI, KAHWIN TAK SAMPAI SETAHUN

"Mungkin sudah ditakdirkan jodoh kami tidak panjang. Tidak timbul isu orang ketiga, sebaliknya ia berpunca daripada kelemahan dan kekurangan diri masing-masing. Maaf, buat sementara waktu, saya belum bersedia untuk mendedahkan tarikh sebenar kami berpisah.

"Bukan ini jalan yang kami mahukan, tetapi kami tidak mampu melawan qada dan qadar. Kami tidak boleh memaksa hati untuk meneruskan perkahwinan, bimbang nanti akan memudaratkan diri. Selepas membuat solat istikharah, saya mendapat petunjuk dan ini jalan yang terbaik buat kami berdua.

"Belum setahun berkahwin, Nonny memberitahu keputusan untuk membawa haluan masing-masing bukan sesuatu yang mudah. Siapa yang berkahwin untuk bercerai? Namun, saya tahu Allah sentiasa ada bersama dan Dia lebih tahu apa yang terbaik untuk kami berdua. Perpisahan ini juga membuatkan saya lebih dekat dengan Allah.

"Semua yang terjadi mengajar saya supaya lebih matang menangani setiap masalah dan berusaha membentuk diri ke arah yang lebih baik," demikian kata penyanyi dan pelakon Nonny Nadirah yang akhirnya membuat pengakuan, dia dan suaminya sudah berpisah selepas beberapa bulan membiarkan status rumah tangganya menjadi persoalan.

Spekulasi keretakan rumah tangga bakat yang dicungkil menerusi program realiti, Akademi Fantasia musim ke-5 (AF5) itu mula diperkatakan apabila dia dan bekas suaminya, Mustain Adnan memadam semua gambar serta video mereka bersama di laman sosial, Instagram.

Klik untuk gambar besar

Desas-desus itu semakin kencang apabila Nonny berangkat ke Tanah Suci Makkah pada pertengahan Januari lalu tanpa suaminya sebagai mahram, sebaliknya ditemani bapa saudaranya.

Nonny berkata, keputusan untuk membawa haluan masing-masing bukan sesuatu yang mudah, apatah lagi usia perkahwinan mereka masih hijau. Nonny, bagaimanapun akur, dia perlu berterus terang supaya tidak menimbulkan fitnah dan salah sangka umum.

Tanpa mendedahkan tarikh perpisahan mereka, Nonny atau nama lengkapnya, Nonny Nadirah Zainuddin, 29, mengakui, berat untuk dia meluahkan perkara itu kepada umum. Pelakon yang popular menerusi drama 'Istikharah Cinta' itu berkata, dia dan bekas suaminya mengambil keputusan untuk tidak lagi tinggal sebumbung pada Oktober lalu.

Untuk makluman, Nonny dan Mustain mendirikan rumah tangga pada 18 Mac tahun lalu di Kota Kinabalu, Sabah, selepas sembilan tahun menyulam cinta.

www.myartis.com / Sumber & foto: Berita Harian & Instagram Nonny Nadirah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAZIM OTHMAN RISAU KEADAAN OTAK SELEPAS TERLIBAT KEMALANGAN

Malang tak berbau!

Demikian halnya dengan pelakon Nazim Othman apabila terlibat dalam kemalangan di lebuhraya MRR2 jam 11 malam semalam.

Bintang utama drama 'Lara Aishah' itu bagaimanapun menjelaskan dia tidak mengalami sebarang kecederaan namun risau sekiranya kejadian terbabit boleh memberi kesan kepada otaknya.

"Syukur tiada kecederaan serius di badan. Cuma kepala sahaja yang terhantuk ketika kejadian. Saya risau jika ia memberi kesan kepada otak apatah lagi sebelum ini pernah menjalani pembedahan," ujar Nazim.

Difahamkan kejadian malang tersebut berlaku ketika Nazim dalam perjalanan untuk pulang ke rumah selepas selesai dengan urusan pengambarannya. Dalam kejadian itu, kereta Nazim telah dilanggar dari belakang serta berlaku kerosakan pada bahagian kereta beliau.

Semoga Nazim tabah dengan dugaan yang diberikan dan cepat sembuh.

Sumber: Harian Metro

Foto: Harian Metro & Nazim Othman

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


2 GAMBAR - WAJAH TERKINI ANAK SYAIFUL ZERO

Pasti ramai yang ingin melihat wajah terkini anak lelaki Syaiful Zero (Melati) dan isterinya, Asyura Rudy yang lahir pada Mei lalu ni kan?

Menerusi laman Instagram Syaiful, dia telah memuatnaik gambar terkini anaknya yang diberi nama Isyraq.

Jom lihat wajah comel anak Syaiful yang kelihatan seperti anak cina.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Foto: Syaiful Zero IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SATU NOSTALGIA - HIJRAH BOB LOKMAN

Kalau tak dipecahkan ruyung, manakan dapat sagunya... kata pepatah ini amat bersesuaian sekali dengan Bob Lokman yang kini berhijrah ke alam keinsafan. Beliau bukan hanya meninggalkan dunia hiburan yang penuh cubaan, malah menyertai sebuah parti Islam sekaligus turut sama berdakwah dengan mereka.
 Meskipun namanya cukup popular sebagai pencipta lagu Isabella, pelawak dan pengacara, namun semua itu kini hanya tinggal kenangan. Selain Bob, Sham Kamikaze juga turut mendapat hidayah Allah selepas Azmil Mustapha, Cico, Ashraf Muslim, Akill Hayy, Ito Blues Gang dan Ringgo Arrow.
 "Saya rasa ada masalah dengan sistem kehidupan. Saya nak mendidik anak saya dengan jalan Islam tetapi dia ada masalah dengan sistem persekolahan, sistem pergaulan, dan sistem masyarakat.
 "Bila saya di rumah suruh dia sembahyang, di luar ada kumpulan yang suruh dia buat benda lain. Masa saya muda dulu saya tak sedar, dan itu berlaku pada anak saya sekarang, dan sekarang saya rasa tanggungjawab pada anak.
 "Saya selalu merasa saya gagal mendidik anak saya dan rasa saya akan masuk neraka. Kerana itu saya rasa tidak ada tempat nak mintak bantuan, saya masuk PAS ini saya rasa ada jemaah yang boleh membawa saya ke jalan yang betul," demikian kata Bob Lokman ketika ditanya kenapa dia meninggalkan dunia hiburan.
 Istimewa untuk anda, ayuh kita singkap kembali gambar-gambar kenangan Bob Lokman daripada dahulu hingga kini... Moga ada sesuatu yang dapat kira kutip untuk dijadikan pedoman dalam meniti kehidupan yang penuh ranjau berduri ini.
  Klik untuk imej besar...    Kenangan zaman persekolahan...      Bersama bapanya Ustaz Lokman Ahmad    Ketika berkahwin...     13 GAMBAR LAIN... KLIK DI SINI..!     .


SELAMAT BERSALIN - IESYA TOH TIMANG 'BABY BOY'

Tahniah diucapkan buat personaliti RTM, Iesya Toh dan suaminya atas kelahiran anak sulung mereka pada pukul 1.46 pagi semalam di sebuah pusat perubatan swasta di Shah Alam.

Iesya atau nama sebenarnya Nor Iesyatirradiah Sanny Toh, 33, berkata, beberapa nama sudah disediakan untuk bayi lelakinya yang dilahirkan secara normal dengan berat 2.92 kilogram itu dan akan dipilih dalam tempoh berkenaan.

"Alhamdulillah... suami sudah ada beberapa nama untuk anak kami dan sekarang dalam proses nak pilih yang mana satu. Insya-Allah dalam masa tujuh hari," katanya.

Tambah Iesya, pengalaman melahirkan bayi bukan mudah dan amat menyakitkan namun ia satu pengalaman berharga bagi seseorang untuk bergelar ibu. Kongsi Iesya, saat bersalin, dia tidak mengambil apa-apa suntikan atau epidural bagi menghilangkan rasa sakit kerana mahu merasai pengalaman melahirkan bayi secara normal.

Iesya sebelum ini mengakui tidak mengalami sebarang alahan malah masih aktif bekerja biarpun usia kandungan ketika itu sudah memasuki tujuh bulan.

Untuk rekod, Iesya dan suami yang juga seorang ahli perniagaan, Huzairee Muhamad, 36, berkahwin pada 29 Mei 2015 di Angkasapuri.

Perkahwinan itu mendapat perhatian ramai kerana dia memperoleh tajaan pelbagai pihak berjumlah RM5 juta.

Sumber: mStar

Foto: Iesya Toh IG, mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SLIP DISC SEMAKIN SEMBUH - HAFIZ SUIP MASIH IKUTI FISIOTERAPI

"Alhamdulillah otot-otot bahagian belakang saya sudah semakin baik dan boleh menampung berat badan saya. Sebelum ini nak berdiri dan duduk pun sakit. Malah, nak angkat anak pun tak boleh... Melainkan kena jaga postur badan dengan betul.

"Buat masa sekarang saya masih mengikuti sesi fisioterapi seperti dinasihatkan oleh doktor yang merawat dan mudah-mudahkan semakin baiklah," kata penyanyi Hafiz Suip yang mengakui masalah kesakitan tulang belakang (slip disc) yang dialaminya semakin pulih.

Hafiz bagaimanapun dinasihati untuk tidak melakukan aktiviti lasak atau mengangkat bebanan berat sehingga betul-betul sembuh. Hafiz turut dinasihati untuk mendapatkan rehat yang cukup bagi mengelakkan masalah sama berulang.

Klik untuk gambr besar

Hafiz pernah dimasukkan ke hospital akibat kecederaan sama pada 2015 dan sekali lagi berdepan situasi sama pada Mac 2018. Selain itu, Hafiz mengakui berdepan masalah suara akibat kurang rehat dan tekanan menjelang AJL34.

"Risau juga sudah hampir AJL34 tiba-tiba suara pula serak-serak. Mungkin tak cukup rehat kerana terlalu fikirkan tentang persiapan. Tak mustahil juga keadaan cuaca sekarang yang tidak menentu," tambah Hafiz yang mempertaruhkan lagu 'Kisah Cinta Kita' untuk AJL34 dan bakal berentap dengan 11 finalis lain pada 9 Februari nanti.

www.myartis.com / Sumber & foto: Astro Gempak & Instagram Hafiz Suip

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN 25 MAC LALU - ELEENA SUI BERSYUKUR SUAMI SEMPAT PULANG DARI SUDAN

"Syukur Alhamdulillah di atas amanah ini Ya Allah. Sepatutnya tarikh saya dijangka bersalin ialah pada satu Ramadan nanti (13 April). Selepas satu malam saya tahan sakit sebab ingatkan hanya sakit perut biasa, rupa-rupanya baby EA dah tak sabar nak jumpa semua orang.

"Ini adalah hadiah yang paling bermakna Allah beri kepada saya dan suami, Faisya setelah empat tahun kami mendirikan rumah tangga," kata pelakon dan pengacara, Eleena Sui yang telah selamat melahirkan cahaya mata sulung pada 25 Mac lalu di sebuah pusat perubatan swasta di ibu kota.

Eleena atau nama sebenarnya, Nor Eleena Hamzah, 29, berkongsi berita gembira tersebut seminggu selepas kelahiran menerusi laman Instagram miliknya.

Klik untuk gambar besar

Bagaimanapun, Eleena masih belum mendedahkan nama dan jantina anak sulungnya itu. Sebaliknya dia hanya menggelarkan pertama hatinya itu sebagai Baby EA.

Dalam masa sama, Eleena yang berkahwin dengan seorang peguam iaitu Ahmad Faisya Mohd pada 4 Februari 2017 itu meluahkan rasa syukur apabila suaminya yang bertugas di Sudan sempat kembali ke tanah air untuk menemaninya bersalin.

"Ketakutan terbesar saya ialah jika saya terpaksa bersalin berseorangan disebabkan suami masih lagi bekerja di Sudan. Tapi saya sangat-sangat bersyukur dia sempat pulang dan menemani saya sepanjang proses kelahiran anak sulung kami," tuturnya.

Sebelum ini nama Eleena hangat diperkatakan selepas gambarnya menghadiri majlis pernikahan pelakon Hannah Delisha dan suaminya Imam Shah menjadi bualan hangat netizen.

Foto Eleena di pelamin yang sama digunakan Hannah menjadi punca kepada pendedahan bahawa pasangan itu sebenarnya sudah bernikah sejak setahun yang lalu iaitu Februari 2020.

www.myartis.com / Sumber & foto: mStar & Instagram Eleena Sui

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI SUDAH TINGGAL BERASINGAN, SEJAK 3 BULAN LALU..." - AISHAH TUNGGU MASA JATUH TALAK

"Benar, kami sudah berpisah, cuma, talak belum dilafazkan. Kami sudah tinggal berasingan, sejak tiga bulan lalu. Tiada siapa berkahwin untuk bercerai. Saya juga mengimpikan perkahwinan keempat kekal hingga akhir hayat. Jadi, usah ditanya apa punca perpisahan ini.

"Saya tidak mahu menunding jari kepada sesiapa. Anggap sahaja antara kami sudah tiada jodoh," itulah jelas penyanyi Aishah yang mendedahkan rumah tangga kali keempat yang dibina sejak lima tahun lalu kini di ambang perceraian.

Dalam pada itu, penyani lagu 'Janji Manismu' itu berkata, dia berkongsikan mengenai hal rumah tangganya bukan untuk mengaibkan mana-mana pihak sebaliknya bagi mengelakkan fitnah.

"Pengakuan dibuat selepas saya berfikir panjang dan tidak mahu timbul fitnah jika ada melihat saya bersama lelaki lain dalam urusan kerja. Siapa tak sedih melihat mahligai yang dibina berantakan. Tetapi saya akur dengan ketentuan Tuhan," katanya kepada Berita Harian.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERKEJUT SAMPAI TERPIJAK - KAKI DIDI ASTILLAH BENGKAK & BERDARAH DIGIGIT TIKUS

Penyanyi dan pelakon Didi Astillah menerusi laman Instagram miliknya telah berkongsi satu insiden dimana kakinya telah digigit seekor tikus sehingga menyebabkan bengkak dan berdarah.

Menurut Didi atau nama sebenar Dayang Nazilah Awang Astillah, 24, insiden tersebut berlaku pada malam Isnin semasa dia keluar bersama teman-temannya. Kata Didi, dia terpaksa dibawa ke klinik untuk menerima rawatan."Insiden ni jadi malam semalam. Masa keluar dengan kawan-kawan, kaki kena gigit tikus. Lepas tu pergi klinik kena suntik pula. Benda paling saya tak suka dari sekolah rendah dulu... dugaan," tulis Didi.

Penyanyi lagu 'Bersama Di Hari Raya' ini berkata dia pada awalnya terkejut apabila seekor tikus berlari ke arahnya sehingga membuatkan dia terpijak haiwan itu. Tambahnya lagi, jeritan Didi mungkin menyebabkan tikus tersebut terkejut dan menggigit kakinya sehingga berdarah.

Klik untuk gambar besar

"Masa baru sampai parking di Jalan Imbi berdekatan Sungei Wang, saya terkejut ada tikus gemuk lari dekat kaki saya dan saya terpijak dia. Lepas tu jerit kuat gila. Jadi, mungkin disebabkan jeritan tu kuat sangat tikus tu pun terkejut dan gigit kaki saya. Lepas tu tengok dekat kaki dah ada darah," jelasnya.

Dalam pada itu, Didi berkata kakinya kini mengalami bengkak namun berada dalam keadaan baik. Didi sempat berpesan kepada pengikut Instagramnya supaya berhati-hati sewaktu berjalan untuk mengelakkan daripada digigit tikus.

"Terus panik kejap... bukan risau pasal sakit ke apa tapi takut kalau nanti jadi Tikus Woman. Tapi Alhamdulillah setakat ni okey saja. Cuma hari ni kaki bengkak. Jadi, berhati-hati di jalan ya ada tikus melintas," ujarnya.

www.myartis.com / Sumber & foto: mStar & Instagram Didi Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CINTA DENGAN GADIS KETURUNAN BABA & NYONYA - PABLO AKUR TIDAK KESAMPAIAN

"Tiada jodoh antara kami. Saya anggap mungkin kami belum bersedia ke arah lebih serius dalam ikatan perkahwinan. Perpisahan ini tidak membabitkan orang ketiga... Tidak sama sekali. Keputusan berpisah ini dibuat secara bersama dan baik.

"Hubungan kami putus ketika Perintah Kawalan Pergerakan (PKP) dilaksanakan. Tertekan jugalah apabila berdepan perpisahan. Namun, saya bersyukur dikelilingi keluarga dan teman yang positif...

"Alhamdulillah," demikian kata pelakon Pablo Amirul yang akur dengan suratan takdir apabila hubungan cintanya dengan gadis bukan Melayu itu sudah berakhir.

Akhir tahun lalu, Pablo mengaku menjalin hubungan cinta dengan gadis keturunan Baba dan Nyonya yang juga penjawat awam di sebuah agensi kerajaan itu.

Klik untuk gambar besar

Pablo atau nama sebenar, Amirul Hisyam Mohd Sakri yang aktif berlakon sejak 2012, tenang menjawab soalan mengenai kisah putus cinta. Namun, Pablo mengaku terbuka untuk menjalin hubungan baharu.

"Cuma, sekarang saya mahu fokus kepada kerjaya termasuk dunia digital yang saya ceburi," ujar Pablo yang membawa watak antagonis, Jimbo, dalam filem 'Polis Evo'.

Mengenai perkembangan terbaru, Pablo aktif berkongsi kandungan dalam YouTube: "Ketika PKP, saya menghasilkan dokumentari untuk sebuah stesen televisyen (TV).

"Namun, malangnya, tidak 'lepas'. Enggan terus menunggu, saya fikir lebih baik buat sendiri. Saya kembali aktif di YouTube sambil menjana pendapatan sampingan," jelasnya.

Menerbitkan program Dunia Scuba With Pablo Amirul & Friends, Pablo berkongsi informasi pulau-pulau menarik di Malaysia yang menawarkan harga berpatutan dalam rancangan itu.

"Saya tampilkan teman artis dalam program yang disiarkan di YouTube itu. Selain itu, saya juga menerbitkan empat episod berkisar dunia laga ayam, Ultimate Cock Fighting," tuturnya yang sedang menunggu tayangan filem 'Air Force The Movie : Selagi Bernyawa'.

www.myartis.com / Sumber & foto: Berita Harian & Instagram Pablo Amirul

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - SELAMAT HARI LAHIR BUAT YANA SAMSUDIN

Hari ini adalah hari lahir Yana Samsudin yang ke 30 (lahir 25 September 1984). Nampaknya, banyak perubahan yang telah berlaku dalam hidup pelakon berbakat besar ini.

Malah baru-baru ini, Yana makin aktif membuat kerja kebajikan untuk golongan yang memerlukan. Sebagai contoh, dia baru sahaja melawat Kaum Orang Asli Batek, di Kuala Koh Gua Musang Kelantan.

"Antara rumah mereka sebenar setelah tanah mereka di ceroboh pembalakan haram dan rumah dirobohkan.. Makcik ni klu hari isnin namanya Sabariah.. Selasa jadi Mariah.. Huihui kerlas makcik," ujar Yana melalui IGnya.

Selamat hari lahir Yana! Moga terus sukses dalam bidang yang diceburi.

Yana ketika melawat orang asli - klik untuk imej besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ELYANA BUAT TREND 'SWIPE' TERIMA PELBAGAI REAKSI: "ALLAH BAGI KESEMBUHAN, JANGAN LUPA DIRI"

Baru-baru ini, penyanyi Elyana menerusi laman Instagram miliknya telah memuat naik video dia sedang menari mengikut trend lagu terkini nyanyian Alpyh iaitu 'Swipe'.

Menerusi video itu, kelihatan Elyana lincah menari dengan latar belakang cahaya lampu merah dan biru. Bagaimanapun, video tersebut menimbulkan rasa kurang senang netizen apabila ada yang terkenang kembali ketika Elyana sakit sebelum ini.

Tidak kurang juga, ada pengguna laman sosial mendakwa penyanyi lagu 'Kalis Rindu' itu seolah lupa diri selepas sembuh dari sakit kanser limfoma.

Klik untuk gambar besar

Pada Ogos lalu, Elyana mengakui tidak lagi berhijab dan memaklumkan dia sudah berfikir masak-masak sebelum membuat keputusan tersebut serta berharap orang ramai mendoakan yang baik-baik buat dirinya.

Selepas membuat keputusan untuk tidak lagi berhijab, Elyana terus menerima kecaman dan ada juga yang memberikan kata-kata positif buatnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PARU-PARU DIJANGKITI KUMAN - TAMAM IDRIS MASUK WAD KECEMASAN

"Keadaan bapa sangat lemah sejak beberapa hari ini dan malam tadi kami terpaksa memanggil doktor ke rumah untuk merawat, tetapi doktor meminta bapa di rujuk terus ke hospital berdekatan untuk mendapatkan rawatan pakar.

"Memang doktor mengesahkan bapa mengidap Pneumonia atau jangkitan kuman pada paru-parunya yang menyebabkan dia sangat lemah dan tidak bermaya," demikian kata Norassikin mengenai keadaan bapanya, Tamam Idris.

Tamam atau nama sebenarnya Bustamam Idris, 77, telah dikejarkan ke bilik kecemasan, Hospital Universiti Kebangsaan Malaysia (HUKM), jam 12 tengah hari semalam akibat jangkitan kuman pada paru-parunya.

Untuk info, Tamam atau mesra disapa Pak Tamam yang terkenal dengan drama 'Seorang Tua Di Kaki Gunung' dan drama persilatan sejak era 80-an mengalami kesusutan fizikalnya sejak awal tahun ini akibat hilang selera makan.

"Sebenarnya sejak kami sekeluarga pulang membawa bapa mengejarkan umrah pada 2012, dia seperti hilang selera makan tetapi masih bertenaga dan mampu lagi berlakon untuk dua drama iaitu Beret Hijau dan Renungan Ajal, itupun atau permintaan suami (Den Wahab) yang mahu dia terbabit sama dalam drama produksi kami.

"Namun sejak awal tahun ini dia menunjukkan perubahan yang ketara apabila semakin lemah, lesu dan berat badannya turun mendadak kerana hilang selera makan. Mungkin kerana terlalu lemah itu juga menyebabkan paru-parunya mudah dijangkiti kuman.

"Cuma permintaan bapa mengharapkan sahabat seangkatannya atau masyarakat yang mengenalinya dapat mendoakan kesihatannya pulih seperti sedia-kala," tambah Norassikin  lagi.

Sepanjang karier bapanya, Tamam pernah menerima Anugerah Khas, Pelakon Veteran Lelaki, Festival Filem Malaysia Ke-23 (FFM), Pelakon Lelaki Terbaik Anugerah Seri Angkasa dan Pelakon Pembantu Lelaki Terbaik, Anugerah Skrin Ke-8 (2006).

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


IBU BAWA BAJU KURUNG UNTUK BELLA - DR AMALINA KESAL DISINDIR

"Bella is dressed in a baju kurung made by her Tok Ma 🥰," tulis Dr Amalina yang memuat naik gambar anak sulungnya, Arabella Mia sedang memakai baju kurung pemberian ibunya.

Bagaimanapun, Dr Amalina telah disindir oleh segelintir netizen yang mengatakan dia sudah melupakan adab dan budaya orang Melayu kerana sudah bermastautin di luar negara, gara-gara menggayakan anak perempuan dengan baju kurung.

Berikutan itu, ibu muda ini meluahkan rasa kesal dengan sikap warga maya yang sering bersangka buruk di laman media sosial miliknya. Kata individu itu, ibu Amalina mungkin memerli wanita itu kerana menghadiahkan Arabella Mia dengan sepasang baju kurung.

"Mungkin tokma (ibu Amalina) nak perli ibu (Amalina) tu sebab dah tak kenal baju kurung," kata pengguna laman sosial itu.

Klik untuk gambar besar

Jelas Dr Amalina, dia sendiri yang meminta ibunya untuk membawa baju kurung buat si kecil itu supaya dapat merasa budaya Melayu di London. Ini kerana kata Dr Amalina, sangat susah untuk mendapatkan baju tradisional Melayu di negara itu.

Dalam masa sama, Dr Amalina juga menzahirkan rasa hairan dengan sikap segelintir netizen yang busuk hati namun mendoakan agar individu tersebut dikurniakan hati yang baik selain mendoakan perkara-perkara yang baik sahaja.

"Saya pelik dengan netizen begini yang suka sangat bersangka buruk dengan orang. Saya doakan supaya puan ini dikurniakan hati yang baik supaya dapat mendoakan yang baik-baik sahaja untuk orang lain.

Terdahulu, Dr. Amalina memaklumkan bahawa dia pernah disoal mengenai status agama suaminya, Alexander Charles di Instagram oleh individu tidak dikenali.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARNAAZ TAYANG BADAN MAKIN SADO, TEGAP - NETIZEN LUAH KAGUM

Menerusi laman Instagram, pelakon Sharnaaz Ahmad telah mencuri tumpuan netizen apabila memuatnaik foto menayang badannya yang semakin sado dan tegap. Bak kata orang sekarang, memang 'merecik' habis. Sebelum ini Sharnaaz kelihatan agak kurus, kini aktor itu nampaknya sudah kembali dengan bentuk tubuh badan yang gagah perkasa.

Sharnaaz berkata, tujuan dia memuatnaik foto tersebut adalah kerana mahu membakar semangat orang ramai untuk berusaha mendapatkan sesuatu yang diinginkan dengan disiplin dan keazaman yang tinggi.

Ramai netizen yang terkejut dan teruja melihat perubahan drastik Sharnaaz jika dibandingkan dengan tubuhnya yang terdahulu. Mereka kagum dengan kerja keras pelakon itu yang sudah membuahkan hasil hanya dalam tempoh dua bulan.

Memang mantap badan Sharnaaz sekarang, respek betul kami dengannya kerana mampu menahan segala 'godaan' makanan sedap dan tidak putus asa bersenam untuk mendapatkan bentuk badan tegap. Harapnya ia turut menjadi motivasi untuk orang ramai di luar sana.

Klik untuk gambar besar

www.myartis.com / Sumber: Beautifulnara & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 FOTO - TONY FERNANDES (AIR ASIA) KAHWINI GADIS KOREA DI PERANCIS

Pada 14 Oktober lalu, Ketua Pengarah Eksekutif Kumpulan AirAsia Berhad, Tan Sri Tony Fernandes dilaporkan telah selamat melangsungkan perkahwinan dengan seorang gadis yang berasal dari Korea Selatan.

Majlis perkahwinan pasangan ini diadakan di Cote d’Azur, Perancis yang turut dihadiri oleh ahli keluarga dan rakan terdekat.

Antara tetamu kehormat yang menghadiri majlis itu ialah Pengerusi AirAsia dan Ketua Eksekutif Tune Group, Datuk Kamarudin Meranun; Pengerusi Kumpulan CIMB, Datuk Seri Nazir Razak dan bekas Menteri Perdagangan Antarabangsa dan Industri, Tan Sri Rafidah Aziz

Klik untuk gambar besar

Pasangan ini dikatakan sudah bercinta selama lebih dua tahun sebelum mengikat tali perkahwinan.

Tidak banyak yang diketahui tentang gadis yang berusia 20-an, hanya dikenali dengan nama Chloe ini.

Tahniah kami ucapkan buat Tony dan Chloe dan semoga sampai ke anak cucu.

www.myartis.com / Sumber: Rotikaya & New Straits Times

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DEMI LUNASKAN HUTANG, OGY BERNIAGA PES KARI: "ALLAH AKAN PERMUDAHKAN JALAN..."

Sebelum ini dunia hiburan kecoh apabila barisan pelakon dan staf teater 'Korupsi Dewan Semandung' mendedahkan bahawa penerbit teater tersebut, Fauziah Ahmad Daud atau lebih mesra disapa Ogy telah sekian lama tidak membayar mereka.

Isu bayaran tertunggak tercetus apabila salah seorang pelakon teater 'Korupsi Dewan Semandung', Che Mat membuat laporan di Balai Polis Bandar Tun Hussein Onn, Cheras. Dalam laporan itu, Che Mat mendakwa Syarikat Ogy Ventures & Network gagal melunaskan baki bayaran pelakon teater itu yang dipentaskan di Istana Budaya di sini, akhir Februari lalu.

Selain Che Mat, teater arahan Khir Rahman itu dibintangi Joey Daud, Vicha, Mark Adam, Tauke Jambu, Chiwan, Tapai dan Sharif Zero. Kerana tidak mahu lagi bertangguh dalam membayar hutang tersebut, Ogy nekad untuk memanfaatkan kemahiran memasaknya dengan berniaga pes kari. Setiap hari, Ogy memasak pes kari seawal jam 9 pagi bagi menyiapkan anggaran 300 balang sehari.

Ogy memberitahu, biarpun penat, dia tidak kisah asalkan dapat melangsaikan bayaran pelakon dan kru teater berkenaan: "Saya bukan penipu atau pendusta. Apabila berjanji untuk menjelaskan hutang, saya tetap tunaikan. Sebelum ini, saya ada beritahu sanggup buat pinjaman bank untuk tujuan itu.

"Apabila difikirkan kembali prosedur yang perlu dipatuhi dan selepas usaha pertama saya membuat pinjaman kewangan ditolak, tercetus idea menjual pes kari. Resipi pes kari ini saya dapat daripada arwah bapa, Allahyarham Datuk Ahmad Daud. Jadi, ini adalah resipi turun-temurun keluarga. Alhamdulillah, untuk hari pertama, semalam, saya menjual kira-kira 100 balang," katanya.

Ogy turut meluahkan syukur kerana ramai pihak sudi menghulurkan bantuan daripada segi tenaga tanpa berkira soal wang ringgit: "Saya dihubungi teman Facebook yang juga personaliti media sosial terkenal, Khairul Hakimin Muhammad.

"Khairul menyatakan hasrat membantu memasarkan produk saya melalui kempen yang diusahakannya tanpa mengambil komisen. Saya juga mengucapkan terima kasih kepada pengurus Datuk Seri Siti Nurhaliza, Rozi yang sudi membantu mempromosikan pes kari air tangan saya.

"Bagi urusan memasak, saya dibantu kakitangan yang juga ibu kepada bekas pelajar kelas lakonan saya. Alhamdulillah, saya percaya, jika kita lakukan sesuatu dengan ikhlas, Allah akan permudahkan jalan dengan menghantar orang-orang seperti ini untuk membantu saya," luah pelakon filem 'Ali Setan' ini.

www.myartis.com / Sumber & foto: Berita Harian, Instagram Ogy Ahmad Daud & Ogy's Foodbiz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMPAS MIC PESERTA ICSYV (MALAYSIA) - HAQIEM RUSLI DIKECAM

Pasti semua sudah menonton rancangan realiti 'I Can See Your Voice versi Malaysia' episod pertama yang menampilkan penyanyi Cakra Khan sebagai artis pada Sabtu lalu.

Namun begitu, netizen telah meluahkan rasa bengang mereka apabila penyanyi muda, Haqiem Rusli yang bertindak sebagai panel itu membuat hal.

Dalam rancangan yang mengambil konsep korea itu, Haqiem dilihat telah merampas mic dari salah satu peserta tersebut yang menyanyikan lagunya 'Tergantung Sepi' dengan sumbang.

Klik untuk gambar besar

"OMG Haqiem Rusli is cancelled again. Kau tau ke tak nature rancangan I Can See Your Voice tu nok. Aku peduli apa suara adik tu sumbang ke apa ke motepp p rampas mic?

"Menyirap jugak aku tengok yihh. Mohon lepas ni jangan jemput dah artis macam ni pls. #ICanSeeYouVoicemalaysia," kata netizen yang menggunakan nama @_amalinanazeri.

Sebelum ini, nama Haqiem menjadi bualan ramai selepas mencetuskan kontroversi apabila mengumumkan dirinya terfikir untuk berhenti daripada nyanyian akibat masalah tekanan berikutan ada yang berpendapat itu hanyalah gimik demi single baru.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DAKWA KETERLALUAN - SUAMI LUFYA BUAT REPORT POLIS

"Semua tuduhan dia terhadap saya itu tidak benar dan keterlaluan! Disebabkan tuduhan itu juga telah menjejaskan imej saya dan masyarakat mula memandang saya dengan negatif.

"Jadi saya bertindak membuat laporan polis terhadapnya demi menjaga dan membersihkan nama keluarga serta imej saya sebagai seorang doktor," kata suami Lufya, Dr Che Muhammad Hafiz yang membuat laporan polis terhadap isterinya berikutan pelbagai tuduhan dilemparkan terhadapnya.

"Saya bersedia untuk ke mahkamah untuk selesaikan hal rumah tangga serta mempunyai bukti segala tuduhan terhadap saya tidak benar," tambahnya dipetik sebagai berkata kepada mStar.

Untuk info, Lufya sebelum ini mendakwa telah dianiaya suaminya yang disifatkan ‘tidak terjangkau dek fikiran’ terhadap dirinya. Dakwa Lufya lagi, dia turut mengalami kemurungan selain luka di badan akibat perlakuan suaminya.

Bagaimanapun, ketika diremubual, Che Hafiz enggan mengulas mengenai rumah tangganya memandangkan kes tersebut masih dalam siasatan pihak polis.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA ROSMA MENINGGAL, SELAMAT DIKEBUMIKAN

Takziah kami ucapkan kepada keluarga Rosma AF yang juga merupakan bapa mertua kepada penyanyi Khai AF, Sidik Abu Bakar, 81, yang meninggal dunia kerana beberapa penyakit antaranya kencing manis dan juga mengalami stroke.

Berita sedih yang dikongsi menerusi dari pihak pengurusannya itu memaklumkan yang bapa Rosma telah meninggal dunia kira-kira jam 9.20 malam pada Jumaat kediamannya di Kuantan, Pahang.

Allahyarham telah menghembuskan nafas yang terakhir di rumahnya di Kuantan setelah beberapa kali mendapat rawatan di hospital.

Difahamkan semua ahli keluarga termasuk Rosma berada di sisi ketika saat terakhir ayahnya itu. Jenazah telah selamat dikebumikan kira-kira jam 11 pagi semalam.

Pihak pengurusan Khai, Rosma juga meminta maaf kerana terpaksa membatalkan acara yang sepatutnya dihadiri.

Klik untuk gambar besar

www.myartis.com / Sumber: Astro Gempak & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BAWA ANAK ZIARAH KUBUR ARWAH ABAM - NETIZEN SEBAK, BERI KATA-KATA SEMANGAT BUAT HIDAYAH

"Abang hari ni sayangg bawak anak Kita datang jumpa abgg. Kepergianmu membuat diriku mengerti bahawa Rindu yang paling menyakitkan adalah rindu orang yang telah Tiada.

"Al-fatihah suamiku Tercinta Syed Umar Mokhtar, kau tetap dihatiku selamanya cinta syurga," itulah kata Nur Hidayah pada sebuah video dia membawa anaknya, Syed Uthman Hamzah Al-Juffrey melawat pusara arwah suaminya, Abam Bocey yang dimuat naiknya di TikTok.

Pejam celik rupanya sudah lebih dua tahun Allahyarham Abam pergi menghadap Ilahi. Sehingga kini lakonannya masih disiarkan sebagai pengubat rindu buat peminat.

Klik untuk gambar besar

Menerusi entri itu, Hidayah meluahkan rasa rindu pada arwah suaminya serta mengatakan Abam sentiasa dihatinya selamanya. Perkongsian Hidayah itu mendapat pelbagai reaksi daripada netizen yang sebak melihat anak tunggal pelawak itu yang membesar tanpa bapa disisi.

Melihat pada video yang dikongsikan, Hidayah dilihat mencium batu nisan tertera nama arwah suaminya untuk melepaskan rindu. Dalam pada itu, rata-rata netizen memberikan kata-kata semangat buat Hidayah serta mendoakan ibu tunggal itu akan terus kuat demi Hamzah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKITAR MATERNITY PHOTOSHOOT - AIN EDRUCE KINI HAMIL 7 BULAN

"Betul lah orang kata best moments happen when they are unplanned. Alhamdulillah. 7 months dah. Thank you semua yang mendoakan. Having a loving husband is a blessed. Yang korang nmpk yang happy je.. yang emo2 mirul je tahan. Hahaha. Love you daddy.

"Thank you @fillea_studio sbb sudi amik gamba kiteorg. Tunang pun dia, sampai mengandung pun dia," tulis pelakon dan pengacara Ain Edruce yang memuat naik beberapa foto sekitar sesi maternity photoshoot yang dirakam bersama suami, Amirul Hafiz Mustaffa, 28, di laman Instagram.

Menerusi perkongsian foto bermakna hasil bidikan lensa Fillea Studio itu, bintang berusia 29 tahun itu turut menyatakan usia kehamilannya kini susah pun memasuki bulan ketujuh.

Ain dan suami kelihatan romantis sambil mengenakan persalinan putih sedondon. Serentak dengan perkongsian tersebut, para peminat turut menitipkan ucapan istimewa buat pasangan terbabit. Untuk makluman, Ain dan Amirul mendirikan rumah tangga pada 19 Disember 2019.

Klik untuk gambar besar

www.myartis.com / Sumber & foto: Media Hiburan, Instagram Ain Edruce & @fillea_studio

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LANA NODIN NAIK ANGIN BILA DITEGUR PEMINAT

Baru-baru ini, Lana Nodin ada memuat naik video sweet dan romantis meraikan hari jadi suaminya, Daud Mckienzie di tepi pantai Huntington Beach, California melalui laman Instagram.

Namun, ada komen daripada salah seorang peminat yang membuatkan Lana kurang senang dengan teguran tersebut sehingga Lana melabelkan peminatnya itu sebagai keyboard warrior.

Klik gambar untuk size besar

Teguran itu mendorong Lana untuk terus menempelak semula peminatnya itu dengan ayat pedas. Namun ramai peminat yang memihak kepada Lana.

Kita sedia maklum bahawa Lana sekarang berada di Los Angeles bagi meraikan Aidilfitri buat pertama kali bersama suaminya di sana. Jadi banyaklah benda yang dikongsikan oleh Lana ketika berada disana.

Kami berharap Lana dapat bersabar dengan dugaan sepanjang bulan Ramadhan ini.

Klik link dibawah ini untuk tonton video

VIDEO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LISA SURIHANI SELAMAT BERSALIN

Yusry KRU atau nama sebenarnya Yusry Abdul Halim kini bergelar bapa apabila isterinya Lisa Surihani telah selamat melahirkan bayi sulung mereka sekitar jam 11.44 malam semalam.

Menerusi status terbaru di laman Facebook Nur Fazura, dia mengucapkan tahniah di atas kelahiran sulung bayi perempuan teman baiknya, Lisa.

"Syukur. Alhamdulillah. Tahniah Ize (merujuk kepada Lisa) kerana selamat melahirkan bayi perempuan. Kak Ifti ( merujuk kepada watak Fazura dalam filem Manisnya Cinta Di Cappadocia) tak sabar nak tengok kalian esok," kata Fazura.

Klik gambar untuk size besar

Bagaimanapun saat ini butiran lanjut mengenai kelahiran bayi sulung Yusry dan Lisa belum diperolehi. Pasangan ini berkahwin pada Februari 2012.

Dalam masa yang sama, peminat setia selebriti tersebut turut melahirkan rasa syukur dan gembira selain mendoakan yang terbaik untuknya sekeluarga.

Tahniah kami ucapkan dan semoga kehadiran cahaya mata baru di dalam keluarga ini bakal membawa lebih sinar & bahagia kepada pasangan suami isteri yang sememangnya kelihatan manis sentiasa.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FOTO 'MESRA' TERSEBAR LAGI - ZUL DAH 'KAHWIN' DENGAN WANITA UKRAINE?

Baru-baru ini, menerusi laman Astro Gempak, Miss K dapat WhatsApp dari seorang rakannya yang menghantar beberapa keping foto screenshot yang diambil dari dua page yang sangat popular di laman Instagram.

Dalam aktikel tersebut, Miss K memberitahu yang matanya tak berkelip apabila tengok foto yang kawannya hantar itu... Ini kerana foto 'mesra' tersebut adalah pelakon sado, Zul Ariffin dengan seorang wanita Ukraine yang pernah dikaitkan dengan Zul tahun lalu.

Dalam masa sama, kawan Miss K siap tanya lagi, adakah pelakon filem 'Tombiruo: Penunggu Rimba' itu sudah berkahwin dengan wanita Ukraine terbabit? Kami difahamkan, Zul kini sedang berada di Thailand bagi menikmati percutian disana.

Klik untuk gambar besar

"Mungkin wanita dalam foto terbabit kawan rapat Zul je kot. Tak percayalah Miss K, takkan Zul kahwin tak jemput media kan?. Miss K sempat usaha Instagram wanita terbabit, nampak Zul follow akaun dia...," katanya.

Apapun, jika benar Zul sudah berkahwin.... kami doakan yang baik-baik buatnya. Kami berharap agar netizen diluar sana, berhenti buat spekulasi. Apa kata kita tunggu sahaja penjelasan Zul, okay?

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


32 GAMBAR - SUASANA MAJLIS AQIQAH ANAK SHUKRI YAHAYA

Semalam telah berlangsungnya majlis aqiqah Aaira Ameena, anak sulung bagi pasangan Shukri Yahaya dan Tya Adnan yang diadakan di Riyaaz Event Space.

Majlis yang diadakan secara sederhana itu telah dihadiri oleh ahli keluarga dan teman rapat pasangan ini.

Untuk makluman, anak perempuan mereka ini dilahirkan pada 24 Ogos lalu.

Gambar-gambar sekitar majlis ini telah dirakamkan oleh jurugambar rasmi mereka iaitu Amir Naufal Photography.

--- IKLAN ---

GAMBAR LAIN:
Klik untuk size besar

Foto: Shukri Yahaya IG & @amirnaufalphotography

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RUPANYA PERKAHWINAN TAUKE GIMIK SEMATA-MATA

Nama Tauke sebelum ini hangat diperkatakan selepas tular sebuah video dimana dia didakwa berkahwin lagi dengan seorang wanita bernama Shu sehingga menjadi tanda tanya netizen.

Semalam, menerusi mStar, Tauke atau nam sebenarnya Zamratul Amri Zakaria, 45, dan Shu tampil menjelaskan perkahwinan mereka itu mendapat restu daripada isteri pelawak berkenaan.

Bagaimanapun, selepas beberapa jam kemudian, Tauke dilihat ada memuat naik video di laman Instagram menjelaskan perkara sebenar bahawa dia masih setia dengan isterinya, Nadia Mohd Effendi.

Klik untuk gambar besar

Kata Tauke lagi, video majlis perkahwinan dengan Shu itu hanya lakonan untuk iklan produk keluaran mereka dan menafikan dakwaan bahawa dia berkahwin lagi.

Diakhir perkongsian video tersebut, Tauke turut meminta orang ramai supaya lebih berhati-hati dalam menilai sesuatu isu yang tular.

Nampaknya perkahwinan Tauke ini hanyalah gimik semata-mata... satu Malaysia kena 'game' dengan Tauke. Heh!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ABAH SURUH JAGA APABILA DIA TIADA" - ANAK TAK SANGKA ARWAH BAPANYA, PIAN CECUPAK BUKA PUSAT TAHFIZ

"Abah mesej beritahu fasal pusat tahfiz dia. Dia suruh jaga apabila dia tiada, selalu cakap benda tu dengan saya. Saya macam tak fikir apa-apa pun, dia cakap jangan anggap dia gila... rupanya benda tu betul-betul dia buat. Saya baru dapat contact number pusat tahfiz tersebut, saya tak tahu yang abah sebelum ni ada pusat tahfiz cuma dia pernah beritahu suruh uruskan pusat tahfiz tu.

"Tapi saya tak tahu lagi lokasinya di mana, lepas dah uruskan jenazah abah baru saya akan uruskan hal pusat tahfiz tu," kata anak kepada Allahyarham Pian Cecupak atau Mohd Rafik Abdul Rahman iaitu Nuraina Fazrin, 25, yang memberitahu dia tak sangka arwah bapanya itu membuka pusat tahfiz.

Jelas Nuraina, pesanan arwah bapanya itu yang sering mengingatkan agar menjaga dan menguruskan pusat tahfiz miliknya rupa-rupanya bukan satu gurauan. Tambahnya, dia mengetahui kewujudan pusat tahfiz itu selepas menghubungi nombor telefon yang ditinggal kepadanya. Kata Nuraina, dia akan menguruskan permintaan arwah itu selepas urusan pengebumian ini selesai.

Dalam pada itu, Nuraina turut berasa terkilan kerana tidak dapat bertemu dengan bapanya untuk memberitahu tentang kehamilan anak keduanya. Tambah Nuraina, dia merancang untuk keluar makan bersama keluarga dan bapanya pada Sabtu ini namun hasratnya itu tidak kesampaian.

Klik untuk gambar besar

"Pada 30 Januari ni sepatutnya dah plan nak ajak abah pergi keluar makan, tapi abah kata dia tak ada kerana ada hal. Tak sangka pula dia betul-betul dah tiada sekarang. Saya pun tak sempat nak beritahu abah yang saya mengandung anak kedua, tak sempat nak beritahu apa-apa," ujarnya.

Sementara itu, adik arwah Pian iaitu Hasenah, berkongsi keadaan abangnya yang pergi dalam keadaan bersih dan menghadap kiblat ketika ditemukan terbaring dalam keadaan kaku di bilik air di kediaman ibunya di Flat Sentul Murni, Kuala Lumpur.

Hasenah bersyukur apabila arwah tidak mengalami kecederaan akibat serangan jantung secara tiba-tiba di dalam bilik air sebelum menghembuskan nafas terakhir kira-kira pukul 8 malam, Rabu, pada usia 52 tahun.

"Kedudukan dia cantik, dia duduk (terbaring) menghadap kiblat dalam keadaan tangan dia dan siap macam ni (qiam), kaki dia dah julur. Saya tak terkilan... tak la terhantuk ke apa ke. Dia pergi dalam keadaan bersih sangat," jelasnya.

Hasenah ditemui di Tanah Perkuburan Raudhatul Sakinah Taman Batu Muda, Kuala Lumpur pada majlis pengebumian arwah abangnya pada pagi Khamis.

Dalam pada itu Hasenah berkata arwah abangnya tidak menunjukkan sebarang tanda-tanda yang mencurigakan melainkan dia begitu bersemangat untuk menyambut hari ulang tahun kelahiran ibu mereka yang ke-74 pada 18 Januari lalu.

"Arwah beria nak buat majlis hari ulang tahun kelahiran mak. Sebelum ni tak pernah sambut pun, ni la pertama kali kami buat. Dia nak sangat adik-beradik, anak, cucu semua berkumpul masa tu. Tapi pada hari sambutan tu keriangan dia dak tiada. Dia hanya diam... ajak bergambar pun dah tak ceria. Dia hanya nampak cool, dah tak nampak lawak dia," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


APRIL TAHUN INI - SYAFIE NASWIP & AISHAH AZMAN BAKAL BERTUNANG

Akhirnya pelakon Syafie Naswip, 27, memulakan fasa seterusnya dalam percintaan dengan meminang aktres Aishah Azman, 23, selepas tiga tahun mengenali hati budi.

Tidak ada gossip panas mahupun cerita buruk, percintaan mereka berdua sememangnya mendapat restu kedua-dua belah keluarga.

"Sejak setahun yang lalu kami semakin rapat apabila berlakon bersama dalam drama rantaian 'Waliuddin 2 Ringgit'. Yang penting, keluarga merestui hubungan kami. Itu yang penting.

"Kami merancang untuk mengikat tali pertunangan pada bulan April ini, tapi tarikhnya biarlah saya simpan dulu," demikian penjelasan pelakon yang popular dengan filem 'Mukhsin' itu.

Klik untuk gambar besar

Menurut Syafie lagi, apabila semuanya sudah diatur dengan baik, dia akan mengumumkan tarikh pertunangannya nanti. Ditanya lama mana tempoh pertunangan dan bila pula mereka bakal bernikah, Syafie tersenyum.

"Biarlah satu-satu dahulu, tapi tempoh pertunangan saya rasa tidaklah terlalu lama. Saya tak akan merahsiakan perkara yang baik kerana kami ke arah 'membina masjid'," ungkap Syafie yang berharap peminat-peminat akan mendoakan kebahagiaan beliau dan Aishah.

Untuk info, Syafie dan Aishah mula berkenalan dalam laman sosial Instagram pada 2015. Aishah yang popular dengan drama 'Mencintaimu Mr. Photographer' itu merupakan adik kepada pelakon Afiq Muiz.

www.myartis.com / Sumber: Astro Gempak & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAKUT KEHILANGANNYA" - BAD INDIGO DEDAH SIKAP TIDAK JUJUR TENTANG SAKIT PUNCA CERAI, MINTA HENTI KECAM ASHIRA

"Kami berpisah disebabkan salah saya. Sejak awal saya yang tidak jujur dengan dia (Ashira). Saya tidak beritahu tentang sakit yang dialami sehingga akhirnya kami berpisah. Saya pentingkan diri sendiri ketika itu kerana takut kehilangannya. Apabila tiada kejujuran maka hilanglah kepercayaan. Itu silap besar saya dan Ashira menjadi mangsa.

"Saya minta maaf kepada Ashira dan keluarganya atas apa yang dilalui. Dia tidak bersalah dan tiada orang ketiga dalam hubungan kami," itulah kata penyanyi Bad Indigo yang akhirnya membuka mulut bagi menjelaskan antara faktor yang membawa kepada perpisahannya dengan bekas isterinya, Ashira Aziz, selepas lebih tiga bulan mengumumkan perceraian.

Mengakui silap sendiri, Bad atau nama sebenarnya Badrul Izhan Yeop Abdullah, 47, turut memohon maaf kepada Ashira dan keluarga kerana tidak bersikap jujur sejak awal perkenalan mereka. Dalam masa sama, Bad juga memohon kepada semua pihak agar berhenti menunding jari dan meletakkan kesilapan ke atas Ashira.

Pendedahan tersebut dibuat Bad selepas ramai yang mengecam Ashira dan mengatakan punca perpisahan mereka disebabkan wujud orang ketiga dan turut mengaitkan masalah kesihatan yang dialami sebagai punca rumah tangga mereka tidak bertahan lama.

Klik untuk gambar besar

"Ramai orang yang tidak puas hati apabila kami umumkan bercerai dan tidak membongkarkan puncanya. Disebabkan itu semua orang terus kecam Ashira. Ada yang kata dia tinggalkan saya disebabkan kaki kudung.

"Jika tidak tahu hujung pangkal, kenapa perlu sibuk hal orang. Lebih baik diam jika tiada perkara elok hendak diperkatakan. Setiap kecaman itu boleh menimbulkan fitnah dan anda semua buat 'dosa kering'. Tidak adil untuk Ashira apabila dia terus menerima kecaman. Anda tidak tahu apa yang dia lalui sangat menyakitkan," ujarnya.

Untuk makluman, Bad dan Ashira melangsungkan perkahwinan pada 11 Mac tahun lalu, namun pasangan itu mengumumkan penceraian mereka pada Jun lalu.

Bekas peserta program Vaganza musim ketujuh (GV7) ini juga kini mengalami kesukaran bergerak akibat penyakit diabetes dan telah menjalani pembedahan membuang lima jari kaki kiri.

Sementara itu Bad juga terus mendoakan kebahagian Ashira selepas penyanyi itu mengumumkan telah bertemu pengganti hati sejak sebulan lalu.

"Ashira berhak mendapat kebahagian dia. Insya Allah ini masa dia. Jadi kenapa nak kecam dia. Jika tidak di dunia ini, saya doa akan agar dapat kebahagiaan di akhirat kelak. Itu yang lebih baik untuk semua orang," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AYDA JEBAT: "JANGAN LIHAT SUDUT NEGATIF & LUCAH, SAYA INGIN TUNJUKKAN BAHAGIANYA..."

"Salahkah saya memuat naik sesuatu yang positif dan turut disokong oleh ramai pasangan suami isteri yang turut menerima layanan sama meskipun ada diantaranya sudah berkahwin lebih 20 tahun. Mereka begitu suppotif dan mendoakan agar kebahagiaan saya dan Nabil terus berkekalan.

"Daripada perkongsian saya itu, ada juga pasangan yang berasa sedih dan cemburu apabila mengatakan suami mereka tidak romantik selepas berkahwin malah nak minta bergambar bersama pun tidak mahu. Jadi saya harap janganlah melihat apa yang dikongsikan dari sudut yang negatif dan lucah sebab saya hanya ingin menunjukkan rasa bahagianya bercinta selepas kahwin.

"Ada rakan-rakan dan peminat beritahu saya, masa awal-awal bercinta saja indah, tapi selepas kahwin tiada sudah momen bahagia itu.Tapi saya bersyukur sebab menerima layanan yang baik selepas berkahwin. Saya hanya berkongsi sikap Nabil yang manja dan tidak dibuat-buat. Bagaimanapun saya ingin memohon maaf sekiranya ada pihak berasa kurang senang melihat kemesraan kami.

Klik untuk gambar besar

"Saya tak mampu nak menjaga perasaan semua orang," demikianlah kata penyanyi dan pelakon Ayda Jebat yang memberitahu dia tidak mampu mengawal sikap netizen yang tidak henti mengecam namun dia ingin memohon maaf sekiranya tindakan berkongsi video mesra bersama suaminya, pengacara Nabil Mahir di laman Instagram itu dirasakan tidak manis.

Gelagat dan aksi terlebih manja yang dikongsikan pasangan selebriti yang baru mendirikan rumah tangga itu di laman sosial mengundang perasaan kurang senang segelintir pihak.

Kebanyakan menganggap perkongsian Ayda di Instagram Story mengenai sikap suaminya yang suka mencium pipi berulang kali selain suka bermanja dengannya sebagai sesuatu yang tidak wajar dikongsi hingga mengundang rasa meluat serta lucah.

Terbaharu, Ayda turut mendedahkan perangai pelik suaminya yang suka menghidu bau ketiaknya terutama ketika waktu lapang. Menurut Ayda, apa yang dikongsikan mengenai sikap Nabil adalah perangai sebenar suaminya.

"Saya sedar memiliki pengikut daripada pelbagai lapisan umur di laman sosial Instagram. Jadi segala perkongsian yang dimuat naik, saya akan pastikan ia tidak keterlaluan. Namun jika ada yang beranggapan sebaliknya, anda perlu mengubah mentaliti dan jangan terlalu berfantasi.

"Tapi lihat perkongsian ini sebagai sesuatu yang positif serta doakan agar kemesraan ini berkekalan dan anda sendiri turut mengimpikan layanan seperti ini," ujar Ayda yang bernikah dengan Nabil pada 1 Januari lalu, dalam satu majlis sederhana di Masjid At-Taqwa, Taman Tun Dr. Ismail, Kuala Lumpur.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PANAS... BILA SHARNAAZ AHMAD 'HOT' DENGAN FATTAH AMIN

Tiada angin tiada ribut, tiba-tiba kami terbaca 'hint' Sharnaaz Ahmad melalui laman sosial kepada Fattah Amin yang sememang panas dan membuat ramai tertanya-tanya apakah maksud sebenar yang tersembunyi.

Mungkinkah kerana masalah peribadi? Komen segelintir netizen, kalau ya pun marah, jangan sampai angin satu badan. Anda tafsirkanlah sendiri... heh!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ALHAMDULILLAH - AKHIRNYA AINUL BOLEH BALIK MALAYSIA

Selepas menjalani pembedahan mengeluarkan tumor seberat 200 gram pada mulut di UK, Ainul Mardhiah yang beransur pulih, berat badan meningkat dan makin baik boleh pulang ke Malaysia.

"Assalamualaikum semua. Hari ni ainul pakai cantik-cantik sebab ainul happy berat badan setiap hari naik and doktor cakap kalau ainul sentiasa tunjukkan perkembangan yang positif, ainul boleh balik," ujar bapanya Ahmad Safiuddin yang kini berada dihospital United Kingdom.

Harapan kita, moga Ainul terus sihat dan kembali ke Malaysia dengan selamat. Amin.

GAMBAR LAIN:

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAKE IT OR LEAVE IT" -  VIDA MAHU KEJUARAAN AISHAH DITARIK

"Saya takkan ganti dengan wang tunai mahupun barang kemas bernilai RM80,000. Saya hanya akan ganti dengan Lavida Coin... 'you take it or leave it'," demikian kata Datuk Seri Vida berhubung permintaan penyanyi Aishah.

Datuk Vida menegaskan bahawa, dia takkan menggantikan barang kemas yang didakwa bernilai RM80,000 yang dihadiahkan pada Aishah kerana memenangi kejuaraan Gegar Vaganza musim ke-4 (GV4) dengan wang tunai mahupun barang kemas tulen bernilai RM80,000.

Bercakap kepada mStar Online, Vida bertegas bahawa jika Aishah tidak hendak, dia takkan mendapat apa-apa.

Vida juga mendakwa dia tidak perlu menggantikan hadiah itu kerana ia bukanlah hadiah utama kejuaraan Gegar Vaganza, sebaliknya hanya sumbangan ikhlas darinya.

Klik untuk gambar besar

"Kenapa saya perlu bagi duit pula kat dia? Lagipun rantai itu saya bagi seikhlas hati. Kalau dia tak nak Lavida Coin bermakna dia orang paling rugi atas muka bumi ini," ujarnya.

Malah, Vida berpendapat kejuaraan Aishah perlu ditarik balik dan dia hanya layak mendapat tempat kesepuluh dalam pertandingan tersebut.

"Saya nak pihak Astro jumpakan saya dengan Aishah sebab hadiah itu bukan ditawarkan kepada juara seperti yang diuar-uarkan.

"Saya bagi atas dasar ikhlas dan tiba-tiba dia buat begini pula. Saya mahu nama saya dibersihkan. Saya mahu kejuaraan dia ditarik balik… dia tak layak dapat nombor satu tapi nombor 10," tuturnya.

Dalam masa sama, Vida juga tidak akan meminta maaf dari Aishah kerana dia tidak menipu, mendakwa barangan kemas yang dihadiahkan bukan tiruan.

"Buat apa saya nak minta maaf. Saya tak buat apa-apa salah. Lagipun rantai emas putih bertatahkan batu permata itu bukan palsu," jelasnya.

Aishah pernah menerima hadiah barang kemas didakwa bernilai RM80,000 setelah bergelar juara GV4. Barangan kemas itu dikatakan ditaja oleh kedai emas milik Vida.

Bagaimanapun, Aishah terkejut apabila pemeriksaan di kedai emas lain baru-baru ini mendapati barang kemas itu palsu dan tidak mempunyai nilai.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERDEPAN COVID-19 - AZHAN RANI TETAP DERMA DARAH

"Saya sudah menghubungi pihak PDN untuk bertanya selamat atau tidak jika mahu ke sana bagi tujuan menderma darah. Selepas mendapatkan maklumat terperinci yang tepat, barulah saya membuat keputusan. Saya ikut semua perkara disarankan pihak berwajib.

"Jangan datang secara berkumpulan, tidak singgah di tempat-tempat tak sepatutnya, ikut amalan penjarakan sosial dan sentiasa memakai pelindung mulut dan hidung," kata pelakon Azhan Rani, 44, yang tetap menjalankan tanggungjawab sosial masyarakat dengan melakukan aktiviti menderma darah di Pusat Darah Negara (PDN), hari ini, walaupun negara berdepan penularan wabak Covid-19.

Azhan ketika dihubungi berkata, walaupun kerajaan menjalankan Perintah Kawalan Pergerakan (PKP) ketika ini, tetapi keluar menderma darah boleh dilakukan. Menurut Azhan, walaupun bekalan darah bukan keutamaan pesakit Covid-19, tetapi harus diingat masih ada pesakit lain yang sangat memerlukan darah dan kita tak patut terlepas pandang.

"Persepsi takut keluar rumah itu perlu diketepikan di atas tujuan kebaikan. Menderma darah juga penting kerana jika tidak dibuat akan menimbulkan masalah bekalan darah tidak mencukupi dan menjadi sebab peluang untuk orang lain diselamatkan tipis. Dalam masa sekarang, saya tahu dan sedar Covid-19 bahaya, tetapi saya letak perasaan takut itu ke tepi dan cuba buat apa yang mampu untuk kebaikan orang lain juga.

Klik untuk gambar besar

"Saya tidak berhasrat menjadi hero macam dalam drama dilakonkan. Namun, sekadar berasakan tindakan ini (derma darah) lebih baik dilakukan daripada saya hanya cakap kasihan, kasihan, kasihan bila tengok pegawai perubatan dan pesakit di media sosial bertarung menghadap musibah di hospital," katanya.

Mengulas persepsi segelintir individu yang mungkin menganggap tindakan dilakukan kurang bijak, pelakon drama Nur dengan watak Ustaz Syed Hamadi ini berkata, menjadi pandai atau sebaliknya itu bukan anugerah, tapi pilihan masing- masing.

Katanya, dia percaya orang yang mementingkan diri sendiri bukanlah individu penting untuk orang lain. Hidup ini sementara, mungkin sekarang ia dugaan buat orang lain, namun apakah ujian buat kita belum tahu lagi.

Azhan mula terbabit dengan aktiviti menderma darah sejak 2010 dan hingga kini sudah 23 kali menjadi penderma. Katanya, untuk mudahkan perjalanan ke PDN, bagi penderma darah tetap, jangan lupa membawa buku merah dan tunjuk pada pihak berkuasa yang melakukan kawalan pemeriksaan di jalan raya.

www.myartis.com / Sumber & foto: Harian Metro & Instagram Norzizi Zulkifli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAUKE RAJA LAWAK AKUI KAHWIN TIGA

Dalam diam, rupa-rupanya Tauke Raja Lawak atau nama sebenarnya Zamatul Amri Zakaria, 35, sudah tiga kali bernikah. Malah pernikahannya terkininya telah berlangsung di Thailand sebelum pelawak tersebut menyertai program Super Spontan baru-baru ini.

Fuhhh... hebat juga Tauke seolah mahu menandingi Allahyarham pelawak A.R Tompel yang beristeri ramai.

Klik untuk imej besar...

"Yang sebenarnya, saya dah tiga kali berkahwin. Dengan isteri pertama, saya dah lama cerai.  Manakala dengan isteri kedua masih dalam proses penceraian dan menunggu kata putus dari mahkamah.

"Semuanya berlaku secara kebetulan yang mana saya bernikah dengan isteri baru saya iaitu Meera sebelum saya  jatuhkan talak secara sah kepada isteri saya sebelum ini. Saya juga mengaku bahawa saya berkahwin dengan Meera di Thailand dengan ditemani  beberapa saksi," ujar tauke kepada media.

Bagaimanapun, beliau menafikan dirinya sudah bercerai dengan isteri yang baru dinikahinya itu. Sebaliknya, dia mengakui sedang mengalami krisis rumah tangga dengan perkahwinan baru berkenaan.

"Saya dan Meera masih sah suami isteri. Suami mana yang tidak sayangkan isterinya. Namun, secara jujur sudah hampir sebulan lebih saya tidak berjumpa dan tinggal sebumbung dengan Meera.

"Saya juga tidak menafikan bahawa kami sedang mengalami masalah rumahtangga. Saya boleh katakan disini, ianya berpunca dari hasutan dari orang ketiga.

"Secara jujur, saya dan Meera bercadang hendak membuat satu majlis lepas raya ini. Namun, saya  masih tidak tahu sama ada ianya boleh dilakukan atau tidak kerana ketika ini saya juga sedang  menanti  sama ada ikatan sah saya dengan  Meera boleh diselamatkan atau pun tidak," jelasnya dipetik sebagai berkata.


5 TAHUN MENANTI - AMEER SOFAZR & ISTERI BAKAL TIMANG ANAK SULUNG

Tahniah kami ucapkan kepada penyanyi Ameer Sofazr dan isterinya, Saidatul Nazriah kerana bakal menimang cahaya mata sulung mereka tidak lama lagi, setelah lima tahun menanti penuh sabar. Ameer Sofazr memaklumkan bahawa usia kandungan isterinya kini sudah memasuki enam bulan. Begitupun, menurut Ameer, 37, sehingga kini, dia masih belum lagi mengetahui jantina bayi sulung dalam kandungan isterinya.

"Alhamdulillah, sudah enam bulan. Insya-Allah jika dengan izin-Nya, isteri bersalin pada hujung bulan Oktober atau awal bulan November. Cuma, jantina bayi yang tak tahu lagi sebab hari itu ketika buat pemeriksaan imbasan, bayi malu-malu nak tunjuk," katanya.

Katanya lagi, keadaan kesihatan isterinya juga berada dalam keadaan baik sejak di awal kehamilan: "Setakat ini, Alhamdulillah, tuhan permudahkan urusan isteri tengah mengandung. Tak ada alahan atau mabuk-mabuk setakat ini," katanya.

Klik untuk gambar besar

Kongsi bintang Gegar Vaganza musim keenam itu, dia juga sudah mula melakukan persiapan membeli kelengkapan bagi menyambut kehadiran cahaya matanya itu: "Ada lah beli sikit-sikit. Beli apa yang perlu dulu sahaja. Tapi, baju bayi yang susah sedikit. Tak tahu nak beli baju bayi lelaki ke perempuan," kongsinya.

Terdahulu, Ameer berkongsi berita gembira menerusi laman Instagram apabila bakal menimang cahaya mata sulung selepas lima tahun mendirikan rumah tangga. Ameer berkahwin dengan Saidatul Nazriah pada Januari 2015.

Dalam masa sama, Ameer turut mengucapkan terima kasih kepada mereka yang sentiasa mendoakan dia dan isteri. Tambah Ameer, dia berharap agar proses kehamilan isterinya itu dipermudahkan dan selamat melahirkan. Diruangan komen, rata-rata netizen teruja dengan perkhabaran gembira itu serta tidak melepaskan untuk mengucapkan tahniah buat Ameer dan isterinya.

"Alhamdulillah syukur. Rezki, nikmat & hikmah yg diberikan olehNYA sgt besar & bermakna. Penantian selama 5 tahun akhirnya dikurniakan rezki yg sgt bermakna. Tq pd smua family, sahabat @sofazrband & @ameer_rangers yg mendoakan untuk kami selama ni.

"Smoga anak yg bakal lahir membesar dgn sht & jd anak yg soleh & solehah. Dan smoga isteriku @aurora_aulia93 dipermudahkan & dipelihara sepanjang 9 bulan 10 hari. In shaa Allah 😊," tulis Ameer yang turut berkongsikan gambar terkini isterinya yang sudah jelas kelihatan 'baby bump'.

www.myartis.com / Sumber & foto: Rotikaya, Astro Gempak & Instagram Ameer Sofazr

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"INSYA-ALLAH KALAU ADA MASA YANG SESUAI NANTI AKAN BERCAKAP" - SHUK

Sempena ucapan Hari Raya Aidiladha baru-baru ini, pengacara dan pelawak Shuk Sahar akhirnya mengemaskini akaun Instagramnya dengan memuat naik sepotong video di Insta Story miliknya. Kata Shuk yang ketika itu sedang berjalan bersama isterinya, Rossalennah Natassyiah Asshaferah, dia akan 'bercakap' apabila sampai masa yang sesuai.

"Saya nak ucapkan Selamat Hari Raya Aidiladha. Cuma nak beritahu, Shuk Alhamdulillah tak ada apa-apa dan Insya-Allah kalau ada masa yang sesuai nanti Shuk akan bercakap," katanya.

Dalam video berkenaan, Shuk dan isteri turut ditemani beberapa lelaki di samping mereka. Terdahulu, tular kisah yang mendakwa Shuk bermain kayu tiga dengan seorang wanita yang dikenali sebagai Fara Salleh. Kisah kecurangan itu didedahkan menerusi akaun Twitter @laudyaTaylor hingga mencetuskan tanda tanya netizen akan kesahihan perkara terbabit.

Klik untuk gambar besar

www.myartis.com / Sumber & foto: Astro Gempak & Instagram Shuk Sahar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERING BERTUKAR KUMPULAN - AWEERA DAH LALI DILEMPAR PERSEPSI BURUK

"Saya lali dengan tohmahan orang. Apabila keluar dengan benda baik, tiada pula orang nak ambil tahu. Apabila benda tak baik, cepat sahaja bertebaran cerita kurang enak. Tak mengapa, itu mereka punya hal. Saya tak mahu menoleh ke belakang. Jika memandang ke belakang, saya akan mengalami depresi. Saya tak menafikan, mengalami sedikit depresi apabila dihentam.

"Contohnya, apabila saya bersama Pelita Lusoh. Ketika saya muncul dengan karya baharu, ada sahaja yang bercakap mengenai perangai saya, seolah-olah mendoakan perkara tidak baik. Sebagai orang Islam bukankah lebih baik kita mendoakan kebaikan, bukannya menjatuhkan orang lain," kata penyanyi Aweera.

Suka bertukar kumpulan menjadi persepsi buruk yang dilemparkan kepada Aweera sejak dahulu lagi. Meskipun sudah tiga tahun bersama kumpulan Pelita Lusoh, Aweera tetapi dikaitkan dengan masalah disiplin. Namun, pemilik nama Nasharul Aweera Noriyissham, 29, itu sudah lali dengan persepsi negatif.

Klik untuk gambar besar

Disebabkan itu, Aweera berkata, dia lebih selesa tidak menghiraukan komen negatif dan cuba memperbaiki diri untuk memperbetulkan tanggapan orang sekeliling terhadapnya: "Rakan yang kenal tahu saya bagaimana. Seperti masalah sebelum ini, takkan saya nak bercakap soal pengurusan. Jika saya bercakap, orang tidak akan faham.

"Saya bersama Mojo dan Prime Domestic, semuanya berkaitan masalah pengurusan. Jadi, ia agak sulit untuk dikongsi. Jika saya bercakap, ia akan mengaibkan pihak tertentu. Saya pula tak mahu berbuat demikian kerana saya bekerja dengan artis legenda. Saya hormat mereka sebagai artis legenda, jadi biarlah kami sahaja yang tahu cerita yang berlaku. Biarlah netizen hanya tahu mengenai karya kami sahaja," ujarnya.

Sebelum bersama Pelita Lusoh, Aweera pernah menjadi vokalis kepada dua kumpulan muzik iaitu Mojo dan Prime Domestic, tetapi hanya bertahan seketika. Bersama kumpulan Pelita Lusoh, mereka muncul dengan single baharu berjudul Kembara Nabawi dan satu lagi lagu, Lara pada September depan.

Sementara itu, tidak lokek berkongsi kisah peribadinya, Aweera berkata, dia masih mencari calon isteri selepas empat tahun hidup solo: "Saya masih mencari dan tiada kriteria yang diinginkan. Bukan cerewet, tetapi saya kena memilih.

"Calon isteri ini kena mengharungi hidup bersama saya, jadi biarlah buat pilihan yang tepat. Saya tak nak nanti bercerai berai. Jika boleh, saya mahu mencari pasangan yang memahami dan mempunyai kerjaya. Jujurnya, saya mengambil iktibar selepas putus cinta sebelum ini. Terus terang, saya berdepan dengan depresi.

"Kami bercinta selama empat tahun dan merancang ke alam perkahwinan, tetapi tiada jodoh. Sekarang saya tiada masa mahu main-main, usia pun mencecah 30 tahun. Saya mahu mencari pasangan yang betul," jelas Aweera yang pernah terpalit dengan kontroversi mendakwa dirinya memukul bekas teman wanita, Shazia Mohd Rozaini yang juga anggota duo, ZiaBella pada 2016.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KRU BUAT COMEBACK - SINGAPURA LOKASI 'PEMANAS BADAN'

Bayangkan, bagaimana susah getirnya mereka selama 25 tahun dalam industri muzik. Pujian dan cemuhan bagai sudah sebati dalam hidup tiga beradik ini sepanjang pembabitan mereka dalam kumpulan KRU.

Terkini, mereka telah membuat 'comeback' dengan mengadakan Konsert KRU 25 di Concert Hall, Esplanade, Singapura, sempena sambutan Pesta Raya 2016 di sana.

Konsert tersebut merupakan yang pertama selepas konsert terakhir mereka yang diadakan 14 tahun lalu. Manakala persembahan berskala besar buat KRU yang terakhir pula adalah sekitar empat tahun lalu sempena sambutan dua dekad kumpulan KRU.

Siri ‘pemanas badan’ yang pertama ini berlangsung dengan jayanya di Concert Hall, Esplanade, Theatres on the Bay di Singapura. Malah tiket-tiket berharga 45 SGD, 65 SGD, 85 SGD, dan 105 SGD semuanya 'sold out' melangkaui jangkaan.

Klik gambar untuk size besar

Tepat jam 8 malam, suasana ruang konsert memecah kesunyian dengan jeritan para peminat apabila KRU melakukan ‘entrance’ dari arah belakang. Persembahan pembukaan mereka sememangnya cukup memukau dengan deretan lagu hit mereka, The Way We Jam, Awas dan Terhangat Di Pasaran.

Untuk makluman, siri konsert ulang tahun ke-25 KRU akan diteruskan di Malaysia dengan beberapa siri jelajah dan diakhiri dengan Konsert Utama KRU 25 yang dijadualkan berlangsung pada 19 Mei 2017.

Foto: KRU Music IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TERIMA DENGAN HATI TERBUKA - SHUK BELUM SEDIA CERITA LEBIH LANJUT

Umum sedia maklum mengenai pelawak dan pengacara Shuk Sahar yang kini sudah ditamatkan kontrak sebagai penyampai radio stesen Hot FM yang berkuatkuasa mulai hari ini.

Shuk atau nama sebenarnya Mohammad Shukri Mohamed Sahar ketika ditanya berhubung keputusan tersebut berkata dia menerimanya dengan hati yang terbuka.

Pengacara program 'I Can see Your Voice Malaysia' itu beranggapan bahawa itu keputusan terbaik dibuat oleh pihak pengurusan stesen radio popular itu.

Klik untuk gambar besar

Meskipun begitu, Shuk memberitahu bahawa dia kini belum bersedia untuk bercerita dengan lebih lanjut serta meminta sedikit ruang untuk bersendirian.

"Apapun keputusan yang dibuat ini adalah yang terbaik buat Hot FM. Jadi saya terima, cuma buat masa sekarang saya belum bersedia untuk bercerita dengan lebih lanjut. Beri saya ruang dalam tempoh sehari dua ini," ujarnya.

Shuk sebelum ini digantung tugas buat sementara waktu semenjak 24 Januari lalu gara-gara terpalit dengan satu kontroversi membabitkan hal rumah tangganya dengan seorang wanita dikenali sebagai Fara.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


18 FOTO & 3 VIDEO - MERIAHNYA PERSANDINGAN FASHA & AIDIL DI REMBAU

Tengahari semalam, pasangan pelakon Fasha Sandha dan Aidil Aziz telah diraikan sekali lagi dan kali ini majlis persandingan sebelah pihak lelaki yang diadakan di Rembau, Negeri Sembilan.

Dalam perkongsian foto di laman Instagram, Fasha kelihatan anggun mengayakan baju kurung songket moden kontemporari lengkap dengan pelapik dada adaptasi dari busana tradisional negeri sembilan. Manakala, Aidil pula segak dengan baju melayu songket.

Apa yang menariknya, Fasha dan Aidil telah diarak menaiki tandu ke pelamin. Pasangan ini juga dilihat mengikut adat untuk turut sama membersihkan periuk serta kuali bersama penduduk kampung.

Klik untuk gambar besar

Untuk makluman, pasangan ini telah selamat diijabkabulkan pada 30 Mac lalu di Kangar Perlis. Memilih konsep traditional serba sederhana, pasangan mempelai ini diraikan lebih 5,000 tetamu terdiri dari sanak saudara, sahabat, peminat & teman selebriti.

Kami mendoakan semoga Fasha yang mempunyai dua cahaya mata hasil perkahwinan terdahulu dan Aidil berbahagia dan berkekalan ke jannah, InshaAllah.

www.myartis.com / Sumber: Instagram Aidil Aziz, Elisha Sandha, #aidilfasha & @mindorder

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI ELIZAD SELESAI JALANI PROSES PEMINDAHAN EMBRIO: "HANYA MAMPU BERDOA..."

"Alhamdulillah syukur, baru selesai 'embryo transfer' hari ini. Semuanya berjalan lancar. Doakan yang terbaik buat kami ya. Nervous tunggu result akan datang nanti.

"Hanya mampu berdoa. Moga-moga adalah rezeki kami berdua. Selebihnya, kami hanya berserah padamu ya Allah. Terima kasih Dr @dr.azlin dan @sophea_fertility dan semua nurse yang banyak membantu menenangkan saya tadi.

"Tak tahu nak gambarkan pengalaman tadi,"demikianlah tulis pelakon dan penyampai radio, Siti Elizad yang memaklumkan dia baru selesai menjalani proses 'embryo transfer' bagi meneruskan sesi rawatan kesuburan persenyawaan in-vitro (IVF) yang dijalaninya.

Klik untuk gambar besar

Menerusi laman sosial Instagram, Elizad berkongsi beberapa keping foto selepas melakukan proses itu untuk tatapan umum. Pemindahan embrio merupakan satu proses dimana embrio yang sudah berkembang dimasukkan ke dalam uterus.

Meninjau ke ruangan komen, ramai rakan selebriti dan wargamaya memberikan sokongan dan mendoakan agar usaha Elizad dan suami untuk mendapatkan zuriat ini dipermudahkan.

"Banyakkan berehat, jangan buat kerja berat. Makan banyak buah kurma dan minum susu. Semoga ada rezeki, jangan putus asa. Perempuan selagi adanya period, tiada yang mustahil," luah seorang wargamaya.

"Semoga Allah kurniakan sebaik-baik zuriat kepada Elizad dan suami. Insya-Allah ada rezeki untuk korang berdua," kata seorang wargamaya.

"Amin, semoga embrio tersebut bertukar menjadi bayi yang sihat. Apa pun hasilnya nanti, awak patut berbangga. Tak ramai yang pergi sejauh ini," sokong seorang wargamaya.

"Permudahkanlah urusan Elizad, mudahan mendapat bayi kembar," komen seorang wargamaya.

"Jangan stress, sentiasa positif, rehat yang cukup, semoga Allah kurniakan zuriat yang sihat pada Elizad dan suami," pesan seorang wargamaya lagi.

Sehingga kini, foto-foto tersebut telah mendapat hampir 41,000 tanda suka daripada warga Instagram. Terdahulu, Elizad mengumumkan dia berehat seketika dari mengacara program bual bicara Mingguan Wanita demi menjalani rawatan IVF.

Untuk makluman, Elizad dan suami, Shamsul Baharin Rahman sudah mendirikan rumah tangga sejak 2015 dan masih menantikan zuriat sulung mereka.

www.myartis.com / Sumber & foto: Astro Gempak & Instagram Siti Elizad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERANA ANGGERIK - ADIRA SUHAIMI HILANG 25 KG

Penyanyi Adira Suhaimi yang baharu sahaja melahirkan anak sulung yang diberi nama Anggerik sekitar Mac lalu itu mendedahkan berat badannya turun sebanyak 25 kilogram.

Menurut Adira, dia tidak melakukan sebarang diet atau senaman tertentu untuk mengurangkan berat badannya. Tapi dia sekadar menjalani tempoh berpantang seperti amalan biasa wanita yang baharu bersalin.

"Semasa mengandung berat badan saya mencecah 74 kilogram dan Alhamdulillah selepas dua bulan bersalin kini hanya 49 kilogram sahaja.

"Jujurnya saya memang tak amalkan diet dan senaman yang ketat kerana bersalin secara pembedahan dan hanya berpantang biasa.

"Mungkin faktor saya menyusu badan menjadi antara faktor saya cepat kurus," jelasnya ketika ditemui pada sidang media pengumuman Top 5 Anugerah Bintang Popular Berita Harian 3.0 (ABPBH3.0).

Penyanyi lagu 'Aku Ada Kamu' itu dicalonkan menerusi kategori Artis Sensasi bersama empat calon lain iaitu Elly Mazlein, Neelofa, Fattah Amin dan Uqasha Senrose.

Klik untuk gambar besar

Masih belum berpuas hati dengan berat badannya itu, Adira mahu mendapatkan kembali berat badannya sebelum hamil iaitu 42 kilogram.

Malah dia masih berpantang walaupun tempoh itu sudah selesai kerana ingin memastikan dia benar-benar pulih dan mendapat bentuk tubuh idaman.

"Walaupun berpantang dah habis tetapi saya tetap teruskan dengan tidak mengambil makanan berminyak dan minum air sejuk.

"Bukan kerana hendak kurus sangat tetapi lebih kepada ingin memastikan luka pembedahan saya benar-benar pulih," ujarnya.

Bercakap mengenai rutinnya sebagai ibu, kata Adira yang dia setiap hari mempelajari banyak perkara baharu dan menyifatkan ia sebagai pengalaman terbaik.

Adira berkahwin dengan usahawan Datuk Seri Adnan Abu atau lebih dikenali sebagai Datuk Red di Songkhla, Thailand pada 3 Disember 2015.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ISTERI BERSALIN AWAL AKIBAT ASMA, BAYI ALAMI MASALAH PERNAFASAN - FITRI HARIS MOHON DOA

Pada 9.07 pagi, Isnin di Hospital Pakar An-Nur, Bangi, isteri yang juga pengurusnya kepada penyanyi Dr Fitri Haris iaitu Fazilah Omar telah selamat bersalin anak lelaki.

Jelas Fitri, 36, isterinya terpaksa menjalani pembedahan dan melahirkan bayi awal dari tarikh sepatutnya disebabkan berdepan penyakit asma yang teruk.

Bukan itu sahaja, Fitri serta isteri juga berdepan dengan dugaan apabila bayi mereka menghadapi masalah pernafasan selepas dilahirkan dan kini dipantau di Unit Rawatan Rapi Neonatal (NICU).

"Alhamdulillah... isteri saya selamat melahirkan bayi lelaki pada pukul 9.07 pagi tadi secara pembedahan. Ikutkan due date dia sekitar 15 Julai depan. Tapi terpaksa bersalin awal sebab isteri saya ada masalah asma yang teruk dan dia sudah ditahan wad sejak tiga hari lalu. Sebelum itu, memang keadaan dia dah teruk... seperti nyawa-nyawa ikan dah.

Klik untuk gambar besar

"Itu yang doktor memang cadangkan untuk lakukan pembedahan awal. Buat masa sekarang isteri masih berehat tapi bayi kami pula alami masalah pernafasan. Tapi kata jururawat, itu perkara biasa untuk bayi yang dilahirkan secara pembedahan. Sekarang ini doktor masih pantau memadangkan degupan jantungnya masih laju," katanya.

Sebelum ini, penyanyi nasyid itu berkongsi berita gembira kelahiran bayi lelakinya menerusi laman Instagram miliknya pada Isnin dan rata-rata netizen serta rakan artis mengucapkan tahniah. Melihat pada entri yang dikongsikan, Fitri mengharapkan orang ramai mendoakan bayi lelakinya yang terpaksa ditahan wad NICU.

Dalam pada itu, juara Gema Gegar Vaganza (GGV) musim kedua ini mengakui berasa teruja melalui momen itu seperti menyambut kelahiran anak pertama bersama Fazilah. Menurut Fitri, dia dan isterinya buat masa kini masih belum mempunyai nama untuk bayi mereka namun akan berkongsi apabila sudah bersedia.

"Memang sangat teruja menantikan kelahirannya... rasa seperti nak menyambut anak pertama. Buat masa sekarang, kami belum ada nama untuk baby. Insya-Allah nanti dah ada, saya akan kongsikan bersama. Harap semua orang boleh mendoakan keadaan isteri dan bayi kami," ujarnya.

Pada Disember 2019, bekas anggota UNIC ini mendedahkan dia sudah berkahwin dengan pengurusnya iaitu Fazilah Omar atau lebih mesra disapa El.

Fitri pernah tiga kali menduda dan mempunyai seorang cahaya mata bernama Sofea Soleha, 16, yang menetap bersama bekas isterinya di Singapura. Manakala Fazilah juga pernah mendirikan rumah tangga dan dikurniakan seorang anak lelaki bernama Qhalish Rayyan Adam, 10.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUDAH ADA PEMBELI RUMAH BANGLO - SHUK MAHU JELASKAN HUTANG KAD KREDIT & CUKAI LHDN

Pelawak dan pengacara, Shuk Sahar yang mahu menjual rumahnya yang terletak di Denai Alam, Shah Alam dengan harga RM1.2 juta kerana memerlukan wang itu meluahkan rasa syukur apabila kini sudah ada pembeli.

Shuk atau nama sebenarnya Mohammad Shukri Mohamed Sahar, 36, ketika dihubungi berkata, keputusan menjual rumah tersebut dibuat bagi mengelakkkan dia berdepan kesukaran lain pada masa hadapan.

"Alhamdulillah, rumah saya sudah ada pembeli dan bayar wang pendahuluan. Kalau boleh saya malas nak komen panjang. Macam saya cakap pada sesi siaran langsung di TikTok, saya perlukan wang dan ingin buat sesuatu yang baharu.

Klik untuk gambar besar

"Saya memang sayang nak jual rumah itu, tapi saya takut tak mampu nak tanggung komitmen. Jadi, keputusan nak jual adalah jalan terbaik. Individu yang nak membeli sudah letak wang pendahuluan. Dia menghubungi ejen yang dilantik bagi urusan jual beli ini," tuturnya yang dipetik sebagai kepada Harian Metro.

Shuk berkata, dia nekad menjual rumah itu selain perlu menjelaskan hutang kad kredit dan cukai Lembaga Hasil Dalam Negeri (LHDN). Sementara itu, ditanya mengenai kerjaya seninya, Shuk berharap dia diterima semula dalam industri hiburan tanah air.

"Ya, saya memang nekad. Kalau saya tak bayar nanti, rumah kena lelong pula. Susah pula kan. Jadi lebih baik jual dulu. Duit yang dapat itu nanti saya nak selesaikan hutang seperti kad kredit dan cukai LHDN. Saya harapkan kalau ada peluang dalam industri lagi, saya masih nak bekerja. Siapa yang tak nak kerja kan?" katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ASALKAN TAK PANJANG & PELIK" - YANA SAMSUDIN SERAH NAMA PADA SUAMI

Usia kandungan yang bakal memasuki 8 bulan, Yana Samsudin memberitahu yang dia menyerahkan kepada suaminya, Fadzil Zahari untuk memilih nama untuk anak mereka yang bakal dilahirkan tidak lama lagi.

Dalam masa yang sama, Yana berkata yang dia dan suami masing-masing sudah tidak sabar menantikan detik indah itu nanti.

"Dua minggu lagi usia kandungan akan masuk lapan bulan dan jika mengikut kiraan, saya dijangka bersalin pada 26 Julai depan. Maknanya, selepas dua minggu raya.

"Jantina anak pula saya dan suami sendiri pun tak pasti lagi, sebabnya bila kami pergi buat pemeriksaan susulan, setiap kali itulah bayi ini meniarap. Jadi kami tak dapatlah nak melihat jantinanya sama ada  lelaki ataupun perempuan.

"Tentang nama anak saya akan serahkan kepada suami untuk memikirkannya yang penting tidak panjang dan pelik," ujarnya yang sudah tidak sabar mahu mengetahui jantina anaknya itu.

Sementara itu, suami Yana pula berkata, tatkala mendengar khabar isterinya hamil dia sudah pun berasa agak sedikit cemas. Pun begitu, di sebalik perasaan itu tersimpan satu perasaan teruja untuk bergelar bapa.

"Perasaan mula-mula adalah cemas juga namun saya memang sudah bersedia untuk bergelar seorang bapa insya-Allah, masing-masing pun dah biasa tidur lambat jadi tak ada masalah untuk berjaga malam dan buat susu untuk anak.

"Jadi saya akan belajar bancuh susu dari sekarang, lagipun Yana dah berkorban kandungkan anak saya selama sembilan bulan, jadi inilah masa saya untuk balas jasanya dengan menjaga anak kami. Insya-Allah saya akan berikan nama anak kami yang terbaik dan tidak susah untuk disebut," katanya.

Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NAFI SEBAR GAMBAR, VIDEO LUCAH - FIRDAUS WONG BUAT LAPORAN POLIS

"Alhamdulilah selesai membuat laporan polis tentang fitnah yang disebarkan kononnya sayalah pengasas & pemilik Telegram channel yang menyebarkan video serta gambar lucah. Saya MENAFIKAN FITNAH TERSEBUT!

"Saya hanya memiliki satu Telegram rasmi sahaja di pautan ini https://t.me/brofirdauswong & menafikan sebarang fitnah yang mengaitkan saya dengan penyebaran sebarang video & gambar lucah.

"Saya akan memaafkan mereka yang memaki-hamun, menyindir, mengejek atau menghina saya tetapi saya tidak akan mendiamkan diri apabila saya difitnah.

"Saya sayangkan sahabat semua maka saya tidak mahu sahabat semua melakukan dosa fitnah tanpa disedari akibat perbuatan tidak bertanggungjawab mereka yang menyebarkan fitnah tersebut," itulah kata pendakwah bebas, Firdaus Wong Wai Hung menerusi laman Instagram miliknya.

Klik untuk gambar besar

Menerusi satu kenyataan di laman sosial miliknya, Firdaus membuat laporan polis di Balai Polis Wangsa Maju di sini pada Sabtu berhubung fitnah yang mendakwa beliau menyebar gambar dan video lucah melalui aplikasi Telegram.

Firdaus turut menafikan segala dakwaan yang mengatakan kononnya beliau ialah pengasas dan pemilik satu Telegram yang menyebarkan video berkenaan.

Dalam masa sama, Firdaus menjelaskan bahawa beliau hanya memiliki satu Telegram rasmi sahaja untuk berkongsi segala maklumat dan turut menafikan sebarang fitnah yang mengaitkan dirinya dengan sebarang video atau gambar lucah.

Firdaus Wong turut memaafkan mereka yang memaki-hamun, menyindir, mengejek atau menghinanya tetapi beliau tidak akan mendiamkan diri apabila difitnah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::